Anexa nr. 1

la Hotărîrea Guvernului nr.\_\_\_\_\_\_

din \_\_\_ \_\_\_\_\_\_\_\_\_\_\_ 2017

**STRATEGIA ÎN DOMENIUL SIGURANŢEI ALIMENTELOR PENTRU ANII 2017– 2022**

**INTRODUCERE**

Prezenta Strategie în domeniul siguranţei alimentelor pentru anii 2017 – 2022 (în continuare – Strategia) este o continuare și dezvoltare a prevederilor Strategii în domeniul siguranței alimentelor pentru anii 2011-2015, aprobată prin Hotărîrea Guvernului nr. 747 din 03 octombrie 2011 și este în deplină concordanță cu Strategia națională de dezvoltare agricolă și rurală pentru anii 2014-2020, cu Strategia națională de sănătate publică pentru anii 2014-2020, cu prevederile Acordului de Asociere a Republicii Moldova - Uniunea Europeană, ratificat prin Legea nr. 112 din 02 iulie 2014 pentru ratificarea Acordului de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte avînd ca obiectiv principal atingerea unui înalt nivel de protecţie a sănătăţii umane şi a intereselor consumatorului privind siguranţa alimentelor, ţinînd cont de diversitatea aprovizionării cu produse alimentare, accederea la piețe de desfacere externe și asigurarea unei colaborări strânse și armonioase între autoritățile publice centrale.

Principiul de bază al politicilor privind siguranța alimentelor, stipulat în Legea nr. 113 din 18 mai 2012 cu privire la stabilirea principiilor şi a cerinţelor generale ale legislaţiei privind siguranţa alimentelor, este aplicarea principiului „*de la furcă la furculiță”*, care include toate sectoarele lanțului alimentar, inclusiv producerea hranei pentru animale, sănătatea plantelor, sănătatea, protecția și bunăstarea animalelor, producția primară, procesarea alimentelor, depozitarea, transportul, comercializarea, precum și importul și exportul lor. În această abordare integrată, responsabilitatea primară pentru producerea alimentelor sigure, dar și pentru aplicarea legislației aferente, le revine operatorilor din businessului alimentar. Totuși, un rol important îl au și alți actori implicați, inclusiv autoritățile competente cât și consumatorii. Este evidențiată, de asemenea, importanța abordărilor științifice, bazate pe nivelul de risc, în gestionarea controalelor asupra produselor alimentare.

Prezenta Strategie descrie situația curentă în sectorul siguranței alimentelor și control alimentar din Republica Moldova, identifică avantajele, dezavantajele, oportunitățile și riscurile printr-o analiză de tip SWOT, definește obiectivul general și obiectivele specifice, problemele ce necesită intervenția Guvernului și identifică măsurile necesare în cadrul fiecăruia dintre domenii, stipulînd clar responsabilitățile și termenele de executare.

Responsabilitatea pentru reglementarea politicii în domeniul siguranței alimentelor o poartă Ministerul Agriculturii, Dezvoltării Regionale și Mediului (în continuare MADRM), fiind partajată parțial cu Ministerul Sănătății, Muncii și Protecției Sociale (în continuare MSMPS) sau cu alte instituții. Atribuțiile de implementare în domeniu, sunt în competența Agenției Naționale pentru Siguranța Alimentelor (în continuare ANSA), Agenției Naționale pentru Sănătate Publică (în continuare ANSP), sau altor autorități publice centrale.

**Capitolul I**

**DESCRIEREA SITUAȚIEI CURENTE ÎN DOMENIUL**

 **SIGURANȚEI ALIMENTELOR ȘI AL CONTROLULUI**

**ALIMENTAR ÎN REPUBLICA MOLDOVA**

**1.1. Producţia globală agricolă în Republica Moldova**

Importanța globalizării și accesul pe piață a produselor autohtone, la fel ca și importul, sunt alte aspecte importante ce au influențat elaborarea Strategiei în domeniul siguranța alimentelor pentru Republica Moldova 2017-2022. În abordarea aspectelor de siguranță și gestionare a controlului produselor alimentare, este important de menționat că Republica Moldova este membru al Organizației Mondiale a Comerțului (în continuare OMC). Respectiv, este obligată să implementeze toate măsurile necesare, pentru a se conforma diverselor prevederi, în special, în ceea ce ține de măsurile sanitare și fitosanitare, barierele tehnice în calea comerțului și acordurile de facilitare a comerțului. Odată cu semnarea Acordului de Asociere RM-UE, Guvernul și-a asumat angajamentul de armonizare a actelor normative europene la capitolul măsurilor sanitare și fitosanitare.

În procesul de elaborare a Strategiei s-a ținut cont și de structura producției și a exporturilor agricole. Astăzi Republica Moldova dispune de un potențial agricol solid, iar companiile agricole sunt strategice pentru țară, constituind principalul pilon al economiei naționale.

Cota agriculturii în Produsul Intern Brut (PIB) al țării în anul 2016 a reprezentat circa 14,2% înregistrînd o ușoară creștere comparativ cu anii precedenți, iar produsele agroalimentare constituie partea cea mai mare a exporturilor (50-60% anual).

**Figura 1. Valoarea adăugată brută în agricultură ca pondere din PIB în Republica Moldova, 2012-2016.**

*Sursa: Biroul Naţional de Statistică, (2017).*

O pondere substanțială în producția agricolă (care în 2015 a constituit 87%), o au șapte produse: cerealele, strugurii, legumele, fructele, laptele, carnea de porc și carnea de pasăre.

**Figura 2**. **Structura producţiei agricole pe ramuri, în gospodăriile de toate categoriile**,

*Sursa: Biroul Naţional de Statistică, (2017).*

În ceea ce ține de exporturi, principalii parteneri comerciali ai Republicii Moldova sunt UE și Comunitatea Statelor Independente (CSI). În ultimii cinci ani exporturile către piețele UE au crescut considerabil, concomitent micșorându-se cele spre CSI. Drept urmare, începând cu 2014, Uniunea Europeană a devenit principalul partener de export al țării noastre. În 2016, valoarea bunurilor destinate exportului în țările UE au însumat 1 332,4 mln. dolari SUA, respectiv in ianuarie-martie 2017 exporturile de mărfuri in UE-28 au însumat 335.6 mln. dolari SUA ( 63,5% din totalul exporturilor). În același timp, exporturile pe piețele CSI s-au înjumătățit în ultimii ani, ridicându-se în prezent la o medie anuală de 400 mln. USD.

**Figura 3. Expordul de produse pe anii 2012-2016.**

*Sursa: Biroul Naţional de Statistică, (2017).*

Obiectivele principalule al prezentei Strategii sunt atingerea unui înalt nivel de protecţie a sănătăţii umane şi a intereselor consumatorului privind siguranţa alimentelor, ţinînd cont de diversitatea aprovizionării cu produse alimentare, accederea la piețe de desfacere externe și asigurarea unei colaborări strânse și armonioase între autoritățile publice centrale.

**1.2. Cadrul legislativ.**

Legea nr. 113 din 18 mai 2012 cu privire la stabilirea principiilor și a cerințelor generale ale legislației privind siguranța alimentelor- asigură un cadru legislativ, aliniat la standardele internaționale și la cerințele de comunicare și gestionare a riscului. Legea stabilește instrumentele necesare pentru asigurarea unui nivel înalt de protecție a sănătății omului și a intereselor consumatorilor în raport cu produsele alimentare, inclusiv practici echitabile în comerțul alimentar. Legea prevede o abordare a trasabilității conform principiului „de la fermă la consumător”, aplicabilă la toate etapele de producție, procesare și distribuire a produselor alimentare și hrana pentru animale, precum și obligațiile operatorilor din businessului alimentar în ceea ce privește conformarea la cerințele relevante, stabilite pentru produsele alimentare și hrana pentru animale, importurile și exporturile. De asemenea, aceasta stabileşte şi defineşte domeniile de competenţă ale ANSA și MSMPS, privind siguranţa produselor alimentare.

Legea nr. 221 din 19 octombrie 2007 privind activitatea sanitar-veterinară – care stabileşte principalele norme şi cerinţe sanitar-veterinare în Republica Moldova, drepturile şi obligaţiile statului, ale persoanelor fizice şi juridice în procesul producerii, prelucrării, depozitării, transportului şi comercializării animalelor vii şi a produselor de origine animală. Scopul legii este asigurarea sănătăţii animalelor, prevenirea transmiterii de boli de la animale la om, realizarea siguranţei produselor de origine animală destinate consumului uman, salubritatea şi calitatea furajelor, testarea şi autorizarea produselor medicinale de uz veterinar şi a substanţelor utilizate în activităţile de diagnostic veterinar, protecţia teritoriului ţării faţă de bolile infecţioase prin organizarea activităţii sanitar-veterinare.

Legea nr. 78 din 18 martie 2004 privind produsele alimentare - care stabileşte cadrul juridic privind producerea, prelucrarea şi distribuirea produselor alimentare, precum şi reglementează condiţiile de bază privind circuitul acestor produse, inclusiv asigurarea inofensivităţii lui, în scopul ocrotirii sănătăţii omului, protecţiei intereselor consumatorilor în ceea ce priveşte produsele alimentare, promovării unor practici echitabile în comerţul cu produse alimentare. Se aplică tuturor produselor alimentare, inclusiv celor fortificate, cu destinaţie nutriţională specială, suplimentelor alimentare şi altor feluri de produse alimentare destinate plasării pe piaţa internă. Aceasta nu se aplică materiei prime alimentare destinate utilizării în condiţii casnice sau preparării, manipulării sau depozitării produselor alimentare la domiciliu în scopul consumului casnic privat, precum şi produselor alimentare aflate în tranzit sau depozitate temporar ca bunuri ce tranzitează ţara, în cazul în care acestea nu prezintă pericol pentru sănătatea omului sau pentru mediu.

În contextul modificărilor operate prin Decizia nr 1/2016a Subcomitetului Republica Moldova-Uniunea Europeană pentru măsuri sanitare şi fitosanitare s-au operat modificări la Anexa XXIV-B de la Acordul de Asociere RM-UE, care ulterior, pe plan naţional, a fost aprobată prin Decretul Preşedintelui nr. 2027-VII din 13.04.2016. Astfel, lista măsurilor sanitare şi fitosanitare, care cuprinde cca 241 de acte normative pe sectorul agroalimentar ce necesită să fie armonizate, care au fost incluse în Capitolul IV, Titlul V din Planul Naţional de acţiuni privind implementarea Acordului de Asociere RM-UE în perioada 2017-2019 aprobat prin Hotărîrea Guvernului nr. 1472 din 30.12.2016.

**1.3 Standarde și reglementări normative în sectorul alimentar.**

În Republica Moldova standardele și reglementările din sfera alimentară sunt, în mare parte, aliniate la cerințele UE. Mai exact, în sectorul alimentar național au fost adoptate circa 670 de standarde europene și internaționale (ISO), din care 482 sunt standarde UE. Aceste standarde se referă, doar la metodele de testare și nu la specificațiile produselor. Cealaltă parte a standardelor ține de vechile GOST- uri, utilizate în fosta (URSS) - aproximativ 700 în vigoare, în prezent, după ce 346 au fost anulate în anii 2014-2016. Aceste standarde GOST, deși sunt opționale și contravin actelor normative în vigoare (cum ar fi: “Regulile privind criteriile microbiologice pentru produsele alimentare, aprobate prin Hotărîrea Guvernului nr. 221 din 16 martie 2009, Hotărîrea Guvernului nr. 115 din 8 februarie 2013 cu privire la controlul nitraților în produsele alimentare de origine vegetală, Regulamentul sanitar privind contaminanții din produsele alimentare aprobat prin Hotărîrea Guvernului nr. 520 din 22 iunie 2010). Dat fiind faptul, că aceste standarde sunt încă în vigoare, industria tinde să le implementeze în detrimentul ultimelor cerințe normative, motivând că primele sunt mai bine cunoscute. Este important de examinat utilitatea păstrării GOST-urilor, iar Institutul de Standardizare din Moldova (în continuare Institut) la propunerea autorităţii de reglementare, va retrage standardele inutile sau cele conflictuale.

Institutul este responsabil pentru gestionarea sistemului informațional automatizat on-line „e-standard”, care permite accesul online deplin la informațiile privind standardele naționale. În conformitate cu art. 16, alin. 1) din Legea nr. 20 din 04.03.2016 cu privire la standardizarea naţională, standardele moldoveneşti, europene, internaţionale, interstatale şi ale altor ţări, inclusiv proiectele acestora, sunt considerate opere ştiinţifice în sensul Legii nr.139 din 2 iulie 2010 privind dreptul de autor şi drepturile conexe şi sunt protejate prin dreptul de autor. Iar în temeiul alin. (5) din art. 16 al Legii nr. 20 din 04.03.2016 cu privire la standardizarea naţională, standardele moldoveneşti, inclusiv cele la care se fac referinţe în actele normative, sunt disponibile publicului prin comercializarea acestora.

În prezent acest sistem informațional automatizat se află în faza de dezvoltare, cu scopul asigurării în mod controlat a accesului online la textele standardelor moldovenești. Implementarea acestei funcționalități va spori accesibilitatea și gradul de utilizare a standardelor, in special de IMM-uri.

Potrivit angajamentelor pe care și le-a asumat odată cu aderarea la Organizația Mondială a Comerțului, Republica Moldova este obligată să-i înștiințeze pe membrii acestei structuri internaționale, prin intermediul Registrului Central de Notificare al Organizației, despre orice modificări operate în actele normative și legislative (aplicabile atât reglementărilor și cerințelor tehnice obligatorii, cât și celor opționale) ce ar putea crea bariere în calea comerțului. În acest context, a fost adoptată Hotărârea de Guvern nr. 560 din 1 august 2012 cu privire la centrele de notificare și informare ale OMC, care stipulează că orice notificare/standarde în domeniul măsurilor sanitare și fitosanitare și barierele tehnice în calea comerțului, elaborate de MADRM și Institut, să fie remisă Ministerului Economiei și Infrastructurii (în continuare MEI) pentru notificarea ulterioară a OMC.

Acordul de Asociere RM-UE face trimitere, în particular, la standardele Comisiei Codex Alimentarius, ca punct de referință pentru aspectele legate de sănătatea umană și la cele a Organizației Mondiale pentru Sănătatea (în continuare OIE) și a Convenției Internaționale privind Protecția Plantelor (în continuare ICPP). În acest context, pentru ca poziția unui stat să fie luată în considerare la elaborarea standardelor internaționale ale Comisiei Codex Alimentarius, este importantă participarea reprezentanților statului la activitățile acesteia. Republica Moldova a aderat la Comisia Codex Alimentarius în 1998, iar în 1999 a fost instituită Comisia Națională pentru *Codex Alimentarius* prin Hotărîrea Guvernului nr. 866 din 21 septembrie 1999 . Punctul național de contact al Comisiei în țara noastră este ANSP. Deși structura există, ea trebuie dinamizată și eficientizată în sensul informării actorilor implicați în activitățile ei, precum și contribuirea la elaborarea standardelor și recomandărilor Comisiei Codex Alimentarius. Este oportun și eficient ca secretariatul Punctului Național de Contact Codex să fie în cadrul ANSA, dat fiind faptul că cea din urmă este principala autoritate de implementare a controlului asupra produselor alimentare din țară.

**1.4. Managementul controlului în sectorul alimentar: cadrul instituțional, politicile de control asupra produselor alimentare (siguranță și calitate), strategia și mecanismul de guvernare.**

**Agenția Națională pentru Siguranța Alimentelor** este autoritate subordonată Guvernului care asigură organizarea şi coordonarea acţiunilor în domenii orientate spre garantarea siguranţei alimentelor, precum şi a calităţii produselor alimentare, menţinerea şi ameliorarea bunăstării animalelor şi stării fitosanitare, întreţinerea unui sistem de măsuri statale menite să asigure sănătatea animală şi protecţia plantelor, inofensivitatea produselor alimentare şi a materiei prime, obţinute ca rezultat al prelucrării lor. Obiectivul general al Agenției este de a garanta siguranța alimentelor pe tot parcursul lanțului alimentar, de la producția de materie primă până la distribuția produselor alimentare către consumator.

Obiectivele specifice ale ANSA în ceea ce privește siguranța alimentelor și a hranei pentru animale constau în asigurarea controlului sanitar-veterinar și al bunăstării animalelor; controlului semincer; protecției și sănătății plantelor și a carantinei fitosanitare; siguranței biologice, chimice și fizice a produselor alimentare de origine animală și non-animală; sănătății animalelor; controlului bolilor contagioase la animale; zoonozelor și agenților epizootici; supravegherii și monitorizării producerii, importului, comercializării, utilizării și depozitării produselor fitosanitare și medicamentelor de uz veterinar și a fertilizatorilor; supravegherii și controlului reziduurilor de pesticide, fertilizatori, alți contaminanți sau supravegherii calității produselor primare, a alimentelor și hranei pentru animale, cât și a altor domenii aferente siguranței alimentelor, sănătății animalelor și plantelor.

**Ministerul Agriculturii, Dezvoltării Regionale și Mediului** conform Hotărîrii Guvernului nr. 695 din 30 august 2017 cu privire la organizarea şi funcţionarea Ministerului Agriculturii, Dezvoltării Regionale și Mediului elaborează documentelor de politici, a proiectelor de acte normative în domeniul siguranței alimentelor și are în subordine Centrul național de verificare și certificare a produselor vegetale și solului, precum și Centrul Informaţional Agricol care este responsabil de implementarea strategiei e-Agricultură şi administrarea sistemelor informaţionale pentru automatizarea şi gestionarea proceselor business din sectorul agro-industrial, inclusiv eficientizarea funcţională a activităţilor Agenţiei**.**

**Ministerul Sănătății, Muncii și protecției Sociale prin intermediu Agenției Naționale pentru Sănătate Publică** asigură: identificarea, evaluarea managementul și comunicarea riscurilor în domeniul inofensivității produselor alimentare pentru sănătatea publică, a stării de sănătate și de nutriție a populației; prevenirea apariției bolilor provocate de produsele alimentare; cercetarea epidemiologică și înregistrarea izbucnirilor de boli provocate de produsele alimentare; supravegherea stării de sănătate și a nivelului de cunoștințe ale personalului privind normele de igienă ” în unități ce produc, prelucrează, depozitează, transportă și comercializează produse alimentare sau prestează servicii de alimentație publică; autorizarea și supravegherea pe piață a produselor alimentare noi, a suplimentelor alimentare, a produselor alimentare fortificate, apelor minerale, apei potabile din rețea, a mențiunilor nutriționale și de sănătate înscrise pe produsele alimentare, a materialelor care vin în contact cu produsele alimentare, aditivilor alimentari, a produselor alimentare pentru sugari și copii mici, a produselor cu destinație nutrițională specială; avizarea și supravegherea etichetării nutriționale a produselor alimentare.

**1.5. Cadrul normativ național**

Activitățile de monitorizare, supraveghere și control sunt realizate în temeiul diverselor legi, hotărîri de Guvern. În general, aceste acte sunt armonizate cu legislația UE - în special, cu Regulamentul UE (EC) nr. 882/2004 privind controalele oficiale și cu Regulamentul (EC) nr. 854/2004 privind controalele oficiale ale produselor de origine animală. Totuși, după cum s-a observat, astăzi există mai multe autorității publice centrale responsabile de monitorizare, supravegherea și controlul activității operatorilor din businessul alimentar, responsabilitățile date le revin în mare parte ANSA și ANSP. De aceea, este important ca activitatea acestora să fie armonizată și coordonată în vederea evitării dublării controalelor.

În cadrul ANSA, planurile de control oficial sunt elaborate la nivel central în temeiul Legii nr. 131 din 8 iunie 2012 privind controlul de stat asupra activităţii de întreprinzător și a Legii nr. 50 din 28 martie 2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor, și implementarea acestora este executată de către subdiviziunile teritoriale. De asemenea, la nivel central, ANSA elaborează proceduri și instrucțiuni, elaborează și monitorizează implementarea planurilor naționale de monitorizare a reziduurilor, gestionează activitatea subdiviziunilor teritoriale în raport cu siguranța produselor alimentare de origine animală și vegetală; analizează și procesează datele și rapoartele lunare, trimestriale, semestriale și anuale expediate de subdiviziunile teritoriale; comunică permanent cu DG SANTE în vederea obținerii și menținerii statutului de țară aprobată pentru exportul produselor alimentare de origine animală pe piața UE.

Monitorizarea și supravegherea operatorilor din businessului alimentar este efectuată printr-o serie de metode și programe, care includ programe de monitorizare pentru indici stabiliți, supraveghere, verificări documentare, inspecții la fața locului, prelevarea și testarea probelor. În 2016 în Republica Moldova erau înregistrate 1166 de unități de producție de origine animală și 729 de unități de producție de origine non-animală, 12.180 de unități de distribuție și comercializare cu amănuntul a produselor alimentare, 336 de unități farmaceutice veterinare și 385 de unități de producție a hranei pentru animale. Suplimentar, mai există 788 de unități de produse secundare pasibile de control.

Modul de efectuare a controalelor oficiale și supravegherea produselor de origine animală și non-animală, a unităților de comercializare cu amănuntul și de alimentație publică, a produselor farmaceutice de uz veterinar, a hranei pentru animale sunt prevăzute în Planul Național Multianual de Control al ANSA. Sunt elaborate și planuri anuale de monitorizare a reziduurilor, care vizează carnea roșie, produsele din carne, ouăle, mierea naturală și peștele.

În conformitate cu cerințele normative naționale, controlul oficial al unităților trebuie să fie executat în corelare cu analiza riscului. Însă, programele de supraveghere pentru siguranța produselor alimentare de origine animală și non-animală denotă că frecvența efectuării controalelor în unitățile de producere, procesare, depozitare sau comercializare cu amănuntul nu este corelată cu nivelul de risc atribuit.

ANSP efectuează supravegherea de stat a sănătății publice în domeniul siguranței alimentelor în conformitate cu prevederile Legii nr.10 din 03.02.2009 prin supravegherea de stat a sănătății publice și în conformitate cu domeniile de competență indicate în Legea nr.78 din 18.03.2004 privind produsele alimentare și articolul 19 a Legii 113 din 18.05.2012 cu privire la stabilirea principiilor și a cerințelor generale ale legislației privind siguranța alimentelor. Pentru toate domeniile de activitate și grupele de produse care țin de competența sa în domeniul siguranței alimentelor sunt elaborate Regulamente sanitare armonizate cu rigorile naționale și internaționale și aprobate de către Guvernul Republicii Moldova.

**1.6.** **Controlul importurilor.**

ANSA este responsabilă de controlul importurilor de animale vii, produse fitosanitare și produse alimentare. Procesul controlului importurilor prevede verificarea documentelor la sosirea încărcăturii, verificarea identității mărfurilor, verificări fizice ale mărfurilor în depozitele interne (ale importatorului) unde bunurile sunt descărcate, verificări fizice de carantină fitosanitară pentru produsele vegetale, prelevarea probelor și testarea lor. Există și un sistem de inspectare a unităților de procesare în țara de export. Grație sprijinului extern, a fost elaborat un sistem de control al importului în funcție de nivelul riscului, care urmează să fie implementat de ANSA.

În acest moment, posturile de control la frontieră dispun de mecanisme și condiții limitate pentru descărcarea mărfurilor și prelevarea probelor. Totuși,cu suportul Băncii Mondiale au fost finalizate construcția a patru posturi de inspecție la frontieră (Tudora, Criva, Giurgiulești, Leușeni) dotate cu toate cele necesare efectuării controlului sanitar-veterinar și fitosanitar corespunzător și prelevarea probelor în punctele de trecere a frontierei de stat*.* Este important de fortificat posturile implicate în controlul importul de produse alimentare.

**1.7. Controlul exporturilor.**

Pentru produsele destinate exportului, eliberarea certificatului de conformitate sau de sănătate nu este obligatoriu, însă el este oferit atunci când este solicitat de exportator sau de către țara importatoare. Acesta este eliberat de ANSA, reieșind din rezultatele încercărilor de laborator a probelor prelevate. Pentru produsele vegetale, printre parametrii testați se regăsesc nitrații, reziduurile de pesticide, metalele grele și alfatoxinele (în funcție de cerințele țării importatoare). În cazul produselor de origine animală, parametrii testării includ reziduurile de medicamente de uz veterinar, criteriile microbiologice etc.

Totodată pentru monitorizarea activităților la punctele de trecere a frontierei de stat a fost implementat de către Agenție sistemul TRACES în vederea certificării sanitar-veterinare a mărfurilor la export.

**1.8. Capacitatea de acreditare a laboratoarelor**

Laboratoarele din domeniu siguranței alimentelor sunt în subordinea ANSA și MADRM. Pe lângă acestea, există și laboratoare private. În scopul efectuării controlului oficial, Agenția își folosește propriile laboratoare, contractând la necesitate laboratoare naționale sau internaționale. Desemnarea laboratoarelor pentru testarea probelor prelevate în decursul controalelor oficiale se face prin licitații publice. Una din condițiile de bază fiind ca acestea să dispună de acreditarea conform standardului SM SR EN ISO/IEC 17025, pentru anumite metode pentru care acestea vor fi desemnate să efectueze încercări de laborator pentru probele prelevate în cadrul controalelor oficiale.

ÎP „Centrul Republican de Diagnostic Veterinară” (în continuare CRDV ) a fost desemnat drept laborator național de referință în temeiul Legii nr. 221 din 19 octombrie 2007 privind activitatea sanitar-veterinară, fiind subordonat ANSA din punct de vedere administrativ și tehnic. CRDV mai dispune de filiale în Dondușeni, Drochia și Cahul, dintre care doar filiala de la Dondușeni este acreditată pe unele metode pe siguranța alimentelor de origine animală, de către MOLDAC. Pe lângă aceasta, și subdiviziunile teritoriale ale ANSA au laboratoare care dispun de capacități de efectuare a testelor bacteriologice și serologice rapide pentru depistarea bolilor la animale, precum și în aspect de calitate și siguranță a produselor alimentare de origine animală și vegetală, însă acestea la fel nu sunt acreditate. CRDV dispune de Laboratorul pentru Siguranța Alimentelor, care a fost acreditat cu succes (pe opt metode ) de către Asociația de Acreditare din România – RENAR, eliberîndui certificatul de acreditare nr. LI 1125 din 9 martie 2017 valabil pînă pe 8 martie 2021.

În domeniul produselor vegetale, principalul laborator este Centrul Național de Verificare și Certificare a Producției Vegetale și Solului. care nu este desemnat cu regularitate de ANSA pentru a efectua controlul produselor alimentare. Acest lucru se explică prin faptul că desemnarea are loc prin licitație, drept urmare, nu întotdeauna pentru efectuarea controalelor oficiale este selectat acest laborator, chiar dacă este un laborator subordonat MADRM.

MSMPS și ANSP dispune de propriile laboratoare care sunt capabile să facă teste conform exigențelor UE, inclusiv analize multi-reziduale la pesticide, și să determine un spectru larg de micotoxine, metale toxice și radionuclizi în produsele alimentare. Aceste laboratoare nu sunt, totuși, exploatate la capacitate maximă - după ce majoritatea activităților de control asupra produselor alimentare au fost transferate la ANSA.

Sa elaborat un sistem informațional de management al laboratoarelor (în continuare SI LIMS), destinat să acopere toate laboratoarele desemnate din țară, astfel încât, odată ce va fi operațional, sistemul va permite ca datele introduse la nivel local (laboratoare/institute naționale) să fie direct accesibile la nivel central. Aceasta va asigura un flux de date în totalitate digitalizat, prin colectarea, prelucrarea, depozitarea, transmiterea și prezentarea datelor. În iulie 2016 SI LIMS a fost implementat la CRDV pe componentele sanitar-veterinar şi al siguranţei alimentelor. Acum urmează să fie implementat în restul laboratoarelor vizate.

În ultimul deceniu, în infrastructura de laborator din Republica Moldova au fost investite resurse financiare atât naționale cât și din partea donatorilor, fapt ce a condiționat un excedent de laboratoare, dar și o exploatare insuficientă a unora dintre ele. În același timp, foarte multe laboratoare nu dispun de finanțare materiale și consumabile necesare pentru operațiunile de rutină. De aceea, reieșind din managementul defectuos a laboratoarele existente, este imperativ de creat o rețea de laboratoare, care să fie raportată la necesitățile Republicii Moldova pentru a asigura sustenabilitatea acestora prin alocarea mijloacelor financiare necesare şi consolidarea capacităţilor ca acestea să devină rentabile și capabile să genereze venituri.

**1.9. Eficiența Agenției Naționale pentru Siguranța Alimentelor**

În scopul creșterii eficienței ANSA, trebuie abordate două aspecte importante:

1. colaboratorii vor dispune de cunoștințe actualizate și abilități în domeniile specifice, obținute prin autoperfecționare și a instruirilor planificate de ANSA;
2. conduita funcționarilor publici din cadrul ANSA va fi în conformitate cu prevederile Legii nr.158 din 4 iulie 2008 cu privire la funcţia publică şi statutul funcţionarului public, asigurându-se respectarea principiilor legalităţii, profesionalismului, transparenţei, imparţialităţii, independenţei, responsabilităţii, stabilităţii şi loialităţii.

Este important de asigurat calitatea, uniformitatea, imparțialitatea și integritatea în efectuarea controalelor oficiale, garantând astfel realizarea obiectivelor de siguranță a alimentelor și control asupra produselor alimentare prin intermediul măsurilor implementate.

Dezvoltarea profesională a funcționarilor publici se face în conformitate cu prevederile Secțiunii 3, din Legea nr.158 din 4 iulie 2008 cu privire la funcţia publică şi statutul funcţionarului public. Cancelaria de Stat a Republicii Moldova, prin intermediul Registrului funcțiilor publice și al funcționarilor publici, monitorizează procesul de dezvoltare profesională continuă a funcționarilor publici și duce o evidență a acestora în Registru. ANSA dispune de un plan multianual de instruire pentru dezvoltare profesională pentru colaboratorii săi iar progresul este raportat anual. De asemenea, direcțiile de profil din cadrul ANSA dispun de planuri anuale de instruiri destinate medicilor veterinari oficiali, medicilor veterinari de liberă practică împuterniciți, operatorilor din bussnesul alimentar ș.a.

ANSA asigură instruire personalului din subordinea sa, în special, în ceea ce privește cerințele bazate pe analiza de risc pentru produse alimentare pasibile controlului oficial.

Cu toate că ANSA reprezintă o instituție ce efectuează controale în domeniul, această nu dispune la moment de o acreditare la standardul SR EN ISO/CEI 17020:2012. Astfel, în prezent se depune eforturi substanțiale pentru a întruni condițiile necesare în scopul obținerii respectivei acreditări, existând în acest sens și un plan de acțiuni pentru obținerea acreditării la standardul SR EN ISO/CEI 17020:2012, care este realizat în proporție de 75%.

**1.10. Lanțul valoric alimentar și trasabilitatea**

Republica Moldova este o țară exportatoare de produse agroalimentare, a cărei agricultură generează, din export, aproape jumătate din veniturile statului. Exportul se face preponderent către țările CSI (Federația Rusă și Ucraina) și cele ale UE. Exporturile de produse agroalimentare este reprezentat în mare parte de semințele oleaginoase, băuturile și băuturile alcoolice, fructele și nucile, cerealele și produsele preparate din legume, mierea. În cazul anumitor produse, precum cerealele, nucile și mierea, cota exporturilor Republicii Moldova în UE este mai mare decît în alte țări. Acesta este un indiciu că exportatorii noștri pot îndeplini cerințele sanitare și fitosanitare, stabilite pentru acceptarea pe piața UE.

**Figura 4. Exportul de produse agroalimentare pe anii 2012-2016 către UE (mii dolari SUA).**

*Sursa: Biroul Naţional de Statistică, (2017).*

**Figura 5. Exportul de produse agroalimentare pe anii 2012-2016 către CSI (mii dolari SUA).**

*Sursa: Biroul Naţional de Statistică, (2017).*

Categoriile de produse mai importante sunt fructele și legumele proaspete, vinul, nucile, mierea, produsele de origine animală și cele de cofetărie. Operatorii din businessul alimentar pentru a-și spori accesul pe piață trebuie să implementeze cerințele prevăzute de ghidurile de bune practici (GAP, GMP, GAHP, GVP, HACCP), trasabilitatea și, după caz, lanțul frigorific. Nivelul de stabilire a riscurilor asociate siguranței alimentelor, pe care le implică industria alimentară, nu este unul tocmai bun, mai ales printre companiile mai mici. De aceea, vor fi necesare instruiri privind riscurile specifice și modul de abordare a acestora în vederea obținerii unui produs mai sigur. De asemenea, va fi nevoie de intensificat dezvoltarea și implementarea sistemelor de certificare pentru producția primară, cât și pentru comercializarea cu amănuntul. Investițiile în gospodăriile agricole și fabricile individuale sunt importante în sensul creării unei baze solide pentru ghidurile de bune practici agricole (GAP) și ghidurile de bune practici de producție (GMP), determinând ulterior HACCP, GLOBAL-GAP, BRC și certificarea comerțului organic și echitabil, ceea ce va spori încrederea consumatorilor și importatorilor în calitatea produselor și vor facilita accesul pe piață.

Un alt domeniu important este cel al gestionării subproduselor de origine animală nedestinate consumului uman. În prezent, în Republica Moldova nu există un cadru normativ univoc care să reglementeze acest domeniu, dar și o infrastructură să facă față volumului colosal al acestora. În timp ce operatorii din businessul alimentar mai mari pot gestiona de sine stătător nimicirea subproduselor generate de activitatea acestora, întreprinderile mai mici și mai puțin dezvoltate necesită sprijinul statului. ANSA ar putea examina opțiunea susținerii unor parteneriate public-private pentru soluționarea acestei probleme.

Conceptul trasabilității produselor este important și necesar pentru retragerea sau rechemarea exactă și direcționată a produselor în cazul riscurilor determinate de incidente în siguranța alimentelor sau atunci când este necesar de validat anumite calificative, cum ar fi „organic”, „Indicație Geografică” , „halal”, etc. De asemenea, trasabilitatea are un rol crucial în realizarea unui acces mai liber pe piață externă- în special, pe cea a UE, care este destul de competitivă.

Conceptul trasabilității este reflectat în legislația națională privind produsele alimentare, în Legea nr.231-XVI din 20 iulie 2006 privind identificarea și înregistrarea animalelor și prevederile art. 15 din Legea nr. 113 din 18 mai 2012 cu privire la stabilirea principiilor şi a cerinţelor generale ale legislaţiei privind siguranţa alimentelor. Totuși, aceste prevederi nu asigură în totalitate necesitățile de trasabilitate din țara noastră. De aceea, este important instruirea operatorilor din businessul alimentar, în vederea punerii în aplicare a principiului trasabilității „de la furcă la furculiță”, astfel încât ei să îndeplinească cerințele impuse de actele normative naționale cât și a cerințelor impuse de țările importatoare.

**1.11. Analiza riscurilor pentru sănătatea animalelor, plantelor și alimentelor**

Siguranța alimentelor și sănătatea publică sunt preocupări primordiale pentru fiecare țară, atît pentru consum intern cît și pentru export. Faptul că o țară este în stare să identifice riscurile alimentare, să le monitorizeze și să le controleze pe întreg lanțul alimentar, este un indicator al capacității acesteia de a garanta siguranța produselor alimentare pentru populația țării, dar și în cadrul fluxurilor comerciale de produse alimentare.

ANSP, cu susținerea ANSA, este responsabil de colectarea datelor privind toxiinfecțiile alimentare și de identificarea cauzelor acestora. În același timp, ANSA colectează datele privind reziduurile, contaminanții și contaminarea microbiană prin diversele sale programe de monitorizare și supraveghere. Datele colectate de ambele instituții sunt importante pentru analiza riscurilor și a surselor acestora, ceea ce ar permite luarea măsurilor preventive potrivite.

Reieșind din datele MSMPS cu privire la bolile diareice acute pentru perioada 2010-2016, anual se atestă circa 25-30 de focare, fiecare afectând aproximativ 30-50 de persoane. Analiza datelor înregistrate în primele nouă luni ale anului 2016 denotă înregistrarea a 20 de focare de boli diareice acute de etiologie alimentară, care au afectat 280 de persoane, inclusiv 91 de copii. Deși, la începutul lui 2016, cea mai mare parte a focarelor au fost înregistrate în gospodăriile casnice, în partea a doua a anului s-a înregistrat o creștere a numărului de focare în unitățile de alimentație publică (40 %), doar 30% au fost raportate în condiții casnice, 25 % - în instituții de învățământ și de instruire a copiilor, iar un caz a avut loc la spital. Din totalul focarelor, cele mai multe toxiinfecții au fost transmise prin intermediul produselor alimentare (16 focare sau 80 %), din cauza consumului produselor alimentare nesigure, în special, a celor de origine animală (carne, produse din carne, mai ales de pasăre, ouă etc.) Principalele cauze identificate ale focarelor de toxiinfecții alimentare au fost nerespectarea normelor tehnologice de preparare, păstrare, transportare sau distribuire a produselor alimentare, nerespectarea regulilor sanitar-igienice sau folosirea produselor alimentare din propriile gospodării în unitățile de alimentație publică.

În același timp, datele colectate de ANSA denotă rolul pe care agenții patogeni capabili să provoace toxiinfecții alimentare îl au în calitate de cauze majore a bolilor diareice acute. Proporția izbucnirii focarelor de toxiinfecții alimentare a reprezentat 49,7-66% în anii 2012-2015, înregistrând o creștere anuală a acestui indicator. În majoritatea cazurilor, agentul microbian ce determină izbucnirea focarelor era Salmonella (*S.enteritidis* și *S.typhimurium*) - opt focare de salmoneloză sau 40% în 2016. Unele focare au fost determinate de *Staphylococcus aureus*, de rotavirus sau de flora condiționat-patogenă (câte trei cazuri fiecare). În ultimii câțiva ani, morbiditatea prin salmoneloză aproape că s-a dublat - de la 1125 de cazuri în 2009 până la 2352 de cazuri în 2014. În structura etiologică a salmonelozelor, s-a observat creșterea proporției *S.enteritidis* (până la 80,7%), dovadă a activării patogenilor cauzatori de toxiinfecții alimentare, fapt datorat folosirii cărnii de pasăre și a ouălor.

Anual, ANSP efectuează investigații la salmoneloză în produsele alimentare și în mediul ambiant. S-a constatat că există o corelație între structura salmonelozelor depistate la oameni și în mediu. *S.enteritidis* reprezintă 95,6% din totalul salmonelozelor la oameni, comparativ cu 8l,8% în mediu. În 2012–2015, din 60 și 133 de tulpini de salmoneloză depistate în mediul ambiant, 53-86,5% au fost depistate în produsele alimentare, inclusiv în carne și produse de carne (47-77%).

Pentru a soluționa problema numărului tot mai mare de focare determinate de specii Salmonella, ANSA a elaborat și pus în aplicare fost pus în aplicare Programul național de control pentru Salmonella, axat pe monitorizarea situației epizootice la salmonelozei în sectorul păsărilor de curte și pe protecția oamenilor împotriva toxiinfecțiilor cu Salmonella. Se așteaptă ca Programul să minimizeze problemele privind sănătatea umană și să reducă rata mortalității și costurile serviciilor de sănătate.

Datele ANSA, oferite de programele de monitorizare a agenților patogeni, reziduurilor și contaminanților denotă că, în cazul produselor de origine vegetală, din 567 de probe testate în 2016, patru au fost pozitive la reziduuri de pesticide, iar 52 la reziduuri de nitrați. În cazul probelor prelevate de la produsele de origine animală, majoritatea datelor provin de la carnea de pasăre (congelată sau proaspătă) și ouă.

Cele mai frecvent întâlnite probleme grave sunt bolile transmise prin alimente și apă, urmate îndeaproape de zoonoze. O problemă apărută recent este salmoneloza cauzată de diferite tulpini. Gradul de îngrijorare a consumatorilor în raport cu nivelurile de reziduuri de pesticide în produsele alimentare este unul mic, deși aceasta este important pentru exporturi, dat fiind riscul de refuz al mărfurilor de către țările importatoare. Un alt motiv de îngrijorare pentru exporturi îl prezintă reziduurile de medicamente de uz veterinar și micotoxine, cum ar fi alfatoxina, astfel datele privind refuzurile de importuri al altor țări, în special membre UE, reprezintă sursă utilă de informații despre pericolele pe care le prezintă toxiinfecțiile alimentare și nivelul de risc pe care îl prezintă acestea în țara noastră.

**1.12. Informare, educație, comunicare și instruire**

Siguranța alimentelor este un domeniu specializat și numeroase instituții sunt implicate în acest proces – autoritățile publice centrale, operatorii din businessul alimentar pe întreg lanțul alimentar, consumatorii și instituțiile tehnologice și de cercetări științifice, acestea ocupă un rol important în garantarea siguranței produselor alimentare. De aceea, este important ca toți cei implicați să fie bine dotați pentru a-și putea exercita eficient atribuțiile.

ANSA și ANSP, urmează a fi modernizate cu cele mai avansate tehnologii pentru a putea aplica noile sisteme bazate pe analiza riscului, după cum o cere legislația națională și UE.

O problemă cu care se confruntă pe moment Guvernul sunt capacitățile reduse al funcționarilor publici, ca număr total, cât și în materie de competențe, fapt cauzat de fluctuația mare a cadrelor, determinată la rândul ei de salariile modeste și lipsa motivației. Această situație generează unele lacune în activitatea Guvernului, în special, a ANSA, la nivel atât central, cât și în teritorial. Prin urmare, motivarea și instruirea personalului este un factor cheie, care influențează calitatea serviciilor prestate de autoritățile publice centrale. Totodată autoritățile publice centrale trebuie să consulte operatorii din businessul alimentar privind cerințele pe care aceste unități urmează să le îndeplinească atât pe piețele interne cât și externe; în instruirea acestora în domeniul diverselor tehnologii, al exigențelor și potențialelor riscuri în materie de siguranță a alimentelor, al standardelor internaționale și al obligațiilor față de OMC. Aceasta implică nevoia de a crește competențele funcționarilor responsabili în toate sectoarele aferente

După cum este stipulat în Legea nr. 113 din 18 mai 2012 cu privire la stabilirea principiilor şi a cerinţelor generale ale legislaţiei privind siguranţa alimentelor, responsabilitatea primară pentru alimente sigure le revine operator din businessului alimentar. De aceea, pentru a îndeplini cerințele existente, este important ca operatorii din businessul alimentar să înțeleagă pe deplin standardele, riscurile în producție și procesele lanțului valoric.

Responsabilitatea pentru instruirea și sensibilizarea operatorilor din businessului alimentar, în privința cerințelor față de calitatea și siguranța produsului, precum și depozitarea, conservarea, plasarea lui pe piață ș.a. îi revine, în mare parte, ANSA-ei, dar și altor autorități.

Deschiderea pieței europene este o oportunitate majoră și cunoașterea cerințelor acestei piețe cu privire la produsele alimentare este un factor primar în obținerea accesului la ea. Cerințele și standardele europene și din alte țări privind produsele alimentare de origine animală și vegetală sunt extinse constant, iar informația trebuie să ajungă la producătorii locali. Elaborarea, de către ANSA, a ghidurilor de bune practici în diverse sectoare este un sprijin important pentru operatorii din businessul alimentar. În unele domenii ghidurile, în cauză deja au fost elaborate însă sar necesita o implicare mai activă a asociaților de profil în elaborarea acestora.

Creșterea gradului de conștientizare a consumatorilor cu privire la siguranța și calitatea produselor alimentare, prin campanii de promovare continue și programe educaționale, trebui să fie parte integrantă a Strategiei. Pentru ca consumatorul să înțeleagă mai bine riscuri, întâlnite frecvent în lanțul alimentar, și să cunoască măsurile de protecție. Aceste mesaje trebuie încadrate și în educația cu privire la siguranța alimentelor de la nivelul primar până la cel terțiar.

Este important ca, în Strategia din domeniul siguranței alimentelor, toate cele trei componente să fie abordate de o manieră clară, iar activitățile de comunicare să fie realizate în colaborare cu ministerele cointeresate în domeniu și ANSA, astfel încât să reflecte o viziune unică și mesaje comune.

**1.13. Sisteme informaționale existente în domeniul siguranței produselor agroalimentare: funcționare și interoperativitatea**

În ceea ce privește controlul managementului siguranței alimentelor, este absolut esențială prezența unor sisteme informaționale integrate, cu date accesibile în timp util, care să poată fi folosite pentru determinarea și gestionarea situației în domeniu dintr-o țară. În prezent, Republica Moldova nu dispune de un sistem informatic integrat pentru controlul și gestionarea siguranței alimentelor. Fiecare minister are propriile sale sisteme informaționale care, pe deasupra, se află la o etapă primară de dezvoltare.

ANSA nu dispune, astăzi, de un sistem informațional integrat, care să acopere diversele aspecte ale atribuțiilor instituționale. Există anumite sisteme informaționale (cum ar fi cel pentru identificarea și trasabilitatea animalelor – SIA „RSA”). Majoritatea datelor și informațiilor sunt colectate pe suport de hârtie, cu transcrierea rezultatelor sub formă tabelară, folosindu-se aplicații software patentate, care nu permit ajustări sensibile ale aplicațiilor și ale planurilor de activități relevante. Respectiv, implementarea programelor de monitorizare în funcție de risc devine extrem de dificilă. Acțiunile coordonate între nivelul central și teritorial și ministerele/agențiile responsabile sunt birocratice - în special, răspunsul la incidentele emergente ce implică produsele alimentare. În mare parte, datele sunt utilizate pentru raportarea anuală (uneori mai frecventă) a activităților.

Pe 10 aprilie 2017 a fost lansat Sistemul informațional automatizat „Managementul certificatelor fitosanitare,” care cuprinde înregistrarea operatorilor și eliberarea certificatelor fitosanitare la export din Republica Moldova. Pe 3 octombrie 2011 Guvernul a adoptat Programul strategic de modernizare tehnologică a guvernării, al cărui obiectiv este de a transforma Guvernul în unul mai transparent, mai eficace și mai receptiv prin intermediul investițiilor în tehnologii informaționale, și care vizează toate autoritățile administrației publice centrale. În această ordine de idei, Centrul Informaţional Agricol, din subordinea MADRM, este responsabil de implementarea Programului strategic e-Agricultură care include elaborarea sistemelor informaţionale cu referinţă la activităţile ANSA, precum:

1. Registrul Farmaciilor Veterinare şi a Depozitelor Medicamentelor de Uz Veterinar;
2. Registrul Unităţilor din Lanţul Alimentar;
3. Registrul Animalelor de Companie;
4. SI Alerta Rapidă pentru Produsele Alimentare şi Furaje;
5. Registrul Unităţilor din Lanţul Furajer;
6. SIA Etichetarea Produselor Agricole;
7. Registrul Fitosanitar de Stat.

Totuși, până în prezent, au fost înregistrate progrese foarte modeste în elaborarea și implementarea sistemelor informaționale pe domeniu. În 2015 au fost elaborate două sisteme informaționale pentru ANSA - Sistemul de management al informației de laborator (LIMS) și Sistemul de management al măsurilor strategice sanitar-veterinare (MMSV) care deja se implementează.

Pentru utilizarea/valorificarea eficientă a datelor, ANSA va utiliza un sistem integrat de centralizare a informației din subdiviziunile sale, la nivel central și raional, punctele de control la frontieră și datele de laborator. Domeniile importante pentru sistemele informaționale ale Agenției vor include soluții de management al informațiilor de laborator (LIMS), registre electronice, sisteme de supraveghere, sisteme de trasabilitate, sisteme de alertă, sisteme destinate automatizării fluxurilor de date și activităților cotidiene, soluții de gestionare a documentelor, sisteme de control al importurilor, sisteme de monitorizare și supraveghere, date privind bolile la oameni și legătura acestora cu bolile transmisibile de la animale la om.

Prin Hotărîrea Guvernului nr. 59 din 07 februarie 2017 cu privire la aprobarea măsurilor de punere în aplicare a sistemului rapid de alertă pentru alimente şi furaje la nivel naţional ce prevede măsurile de punere în aplicare a sistemului rapid de alertă pentru alimente şi furaje la nivel naţional, fiind armonizată cu Regulamentul (UE) nr. 16/2011 al Comisiei din 10 ianuarie 2011 de stabilire a măsurilor de punere în aplicare a sistemului rapid de alertă pentru alimente şi furaje. De asemenea, prin aceasta se pune în sarcina MADRM de a elabora şi prezentarea spre aprobare, în conformitate cu prevederile legislaţiei, a Conceptului tehnic al Sistemului informaţional automatizat de transmitere, recepţionare şi evidenţă a alertelor pentru alimente şi furaje.

**Analiza SWOT**

|  |  |  |  |
| --- | --- | --- | --- |
| **Avantaje** | **Dezavantaje** | **Oportunități** | **Riscuri** |
| a) Agenţiei Naţionale pentru Siguranţa Alimentelor asigură organizarea şi coordonarea acţiunilor în domenii orientate spre garantarea siguranţei alimentelor (cu excepţia produselor alimentare prevăzute la articolul 19 litera d) din Legea nr. 113 din 18 mai 2012 cu privire la stabilirea principiilor şi a cerinţelor generale ale legislaţiei privind siguranţa alimentelor), precum şi a calităţii produselor alimentare, menţinerea şi ameliorarea bunăstării animalelor şi stării fitosanitare, întreţinerea unui sistem de măsuri statale menite să asigure sănătatea animală şi protecţia plantelor, inofensivitatea produselor alimentare şi a materiei prime, obţinute ca rezultat al prelucrării lor.b) armonizarea legislaţiei la cerinţele UE privind igiena şi siguranţa alimentelor;c) existenţa unui laborator naţional de referinţă pentru sănătatea animală şi siguranţa alimentelor de origine animală, a două laboratoare regionale în domeniul sănătăţii animalelor şi a unui laborator în domeniul siguranţei produselor de origine animală;c) existenţa Comitetului Naţional Codex Alimentarius cu statut de organ consultativ al Guvernului Republicii Moldova în problemele unificării cerinţelor faţă de calitatea şi inofensivitatea circuitului alimentar şi ale propagării principiilor alimentaţiei sănătoase în conformitate cu recomandările Comisiei Codex Alimentarius;d) implementarea sistemului de management al calităţii;e) intensificarea eforturilor de elaborare şi implementare a unor politici în domeniul siguranţei alimentelor.  | 1. suprapunerea controalelor în domeniul siguranței alimentelor,
2. planificarea și efectuarea controalelor nu este în corelare cu nivelul risc și, drept urmare, frecvența controalelor oficiale nu este corelată cu nivelul de risc al operatorului

c) armonizarea legislației este un proces lent și anevoios, adesea acestea nu sunt reactualizate în concordanță cu actele europene cu care au fost armonizate și care se modifică frecvent, iar lacunele în implementarea legislației reprezintă o problemă și mai mare, inclusiv din cauza capacităților de implementare, ;d) gradul redus de dotare cu tehnologii moderne și lipsa acreditării laboratoarelor de testare a calităţii produselor alimentare;e) lipsa acreditării la standardul SR EN ISO/CEI 17020:2012f) absenţa sistemului de alertă rapidă;g) lipsa unui plan de gestionarea crizelor în sectorul alimentelor și furajelorh) insuficienţa resurselor umane;j) lipsa sistemelor informaționale necesare unui management eficient al siguranței alimentelor;lipsa cadrului normativ și a infrastructurii necesare gestionării subproduselor de origine animală nedestinată consumului uman. | a) înlăturarea dublării controalelor și planificarea acestora în corelare cu riscurile persistente;b) intensificarea relaţiilor cu UE, care permit o aproximare explicită de cele mai bune practici europene, precum şi o armonizare coerentă a legislaţiei naţionale cu cea a UE;c) produsele alimentare vor deveni competitive atât pe piaţa internă, cât şi pe piaţa externă;d) utilizarea normelor Organizaţiei Internaţionale de Standardizare (ISO – International Standards Organization);e) modernizarea sistemului autohton de management al calităţii, de inofensivitate a produselor alimentare, de sănătate a plantelor şi animalelor;f) îmbunătăţirea climatului investiţional. | a) voinţa politică;b)tergiversări în aprobarea cadrului legislativ şi normativ, din cauza procedurilor anevoioase de avizare de către alte autorităţi administraţiei publice;c)progresul lent de tranziţie de la sistemul de standarde bazat pe GOST-uri la unul bazat pe standardele internaţionale, tergiversează pătrunderea produselor alimentare autohtone pe pieţele internaţionale;d) insuficienţa mijloacelor financiare pentru implementarea reformei în domeniul siguranţei alimentelor.e) fluctuația mare a personalului |

**Capitolul II**

**VIZIUNEa, OBIECTIVUL GENERAL**

**ȘI OBIECTIVEle SPECIFICE**

 ***Viziunea Strategiei*** este obținerea unui nivel înalt de protecție a sănătății umane și a consumatorilor din Republica Moldova.

***Obiectivul general*** al Strategiei este atingerea unui înalt nivel de protecţie a sănătăţii umane şi a intereselor consumatorului privind siguranţa alimentelor, ţinînd cont de diversitatea aprovizionării cu produse alimentare, accederea la piețe de desfacere externe, în special cele din UE.

***Obiectivele specifice***

1. **Consolidarea cadrului legislativ și normativ și a standardelor** - atât în aspect de armonizare, cât și de implementare -pentru a permite compatibilitatea cu cadrul OMC și integrarea economică în piețele UE.
2. **Consolidarea managementului, strategiei și guvernării în domeniul controlului produselor alimentare** pentru a asigura capacitatea și eficacitatea instituțiilor implicate, precum și o colaborare coordonată și armonizată între acestea, în vederea asigurării unei gestionări integrale a alimentelor pe întreg lanțul alimentar.
3. **Elaborarea și implementarea procedurilor bazate pe analiza riscului atât pentru piețele interne, cât și la frontieră,** în vederea asigurării valorificării efective a resurselor și gestionării mai bune a riscurilor.
4. **Elaborarea și implementarea sistemului informatic integrat „e-ANSA”** în scopul asigurării unui schimb operativ și sigur de date și fluxuri electronice de documente între instituții și țări, de rând cu perfectarea accelerată și transparentă a actelor permisive pentru operatorii din businessului alimentar.
5. **Fortificarea procesului decizional în baza analizai riscurilor** în ceea ce ține de capacitatea de testare, utilizarea datelor și informațiilor în procesul decizional și consolidarea bazei științifice a procesului decizional, inclusiv a capacităților de evaluare a riscurilor.
6. **Consolidarea rolurilor și responsabilităților părților interesate în managementul controlului produselor alimentare** în vederea asigurării înțelegerii adecvate și a competențelor în gestionarea siguranței alimentelor pe întreg lanțul alimentar.

**Capitolul III**

**DEFINIREA PROBLEMELOR ȘI DOMENIILOR**

**prioritare DE INTERVENȚIe**

**Obiectivul specific 1. Consolidarea cadrului legislativ și normativ și a standardelor** - atît în aspect de armonizare, cît și de implementare - pentru a permite compatibilitatea cu cerințelor OMC și integrarea economică în piețele UE

***Definirea problemelor***

1. Cadrul legal privind eligibilitatea pentru exporturi în țările UE este incomplet. Armonizare necesită încă circa 241 de acte. În plus, se pune și problema revizuirii legislației deja armonizate cu cerințele UE, pentru a o actualiza potrivit modificărilor din legislația comunitară, proces care, de asemenea, are loc cu tergiversări considerabile și într-un ritm lent.

2. Implementarea legislației deja armonizate este, în continuare, lentă, fapt cauzat de capacitățile instituționale slabe de implementare a noilor acte legislative/normative, dar și pentru că noile acte sunt adoptate într-un ritm foarte lent.

3. În prezent, există circa 700 de standarde GOST, publicate de Institutul de Standardizare din Moldova și care, deși sunt opționale, în unele cazuri sunt conflictuale cu actelor normative în vigoare ce se conformează cerințelor UE. Problema este și mai mult argumentată de faptul că industria tinde să implementeze standardele GOST existente, în detrimentul ultimelor cerințe normative elaborate pe baza celor din UE. Se întâmplă deoarece, preponderent, standardele GOST sunt mai bine cunoscute de către industrii.

4. Nu sunt respectate în totalitate angajamentele, pe care Republica Moldova și le-a asumat în contextul Acordurilor privind SPS și TBT, de înștiințare a OMC despre notificările/standardele elaborate de MADRM, ANSA, MSMPS sau Institut.

***Principalele măsuri și intervenții prioritare***

1. Armonizarea actelor normative cu cerințele legislației UE, cu revizuirea ulterioară continuă a acestora, pentru actualizare în concordanță cu modificările operate în actele UE de referință.

2. Evaluarea situației privind implementarea legislației curente armonizate la actele normative UE, identificarea cerințelor față de capacitățile necesare pentru implementarea acestora, și definirea unui plan de acțiuni clar pentru acoperirea lacunelor identificate, precum și a altor necesități de implementare.

3. Retragerea standardelor conflictuale existente în prezent.

4. Fortificarea sistemului de notificare a OMC despre standarde (opționale și obligatorii), cu identificarea unui punct focal în cadrul MADRM, responsabil de această sarcină, cu protocoale și responsabilități clar stabilite.

5 Fortificarea rolului Comitetului Naţional Codex Alimentarius și participarea acestuia în activitățile aferente a Comisiei Codex Alimentarius - elaborarea unui manual de proceduri, revizuirea structurii, rolurilor și responsabilităților, și transferului secretariatului acesteia la ANSA.

**Obiectivul specific 2. Consolidarea managementului, strategiei și guvernării în domeniul controlului produselor alimentare** pentru a asigura capabilitatea și eficacitatea organizațiilor implicate, precum și o colaborare coordonată și armonizată între ministere, în vederea asigurării unei gestionări integrale a alimentelor pe întreg lanțul alimentar.

***Definirea problemelor***

1. Cu toate că a fost creată o singură autoritate competentă care să asigure controlul asupra întregului lanț alimentar, ANSA, către ea fiind transferate majoritatea elementelor aferente gestionării controlului produselor alimentare, MSMPS desfășoară în continuare unele activități în domeniul de control al siguranței alimentelor, vizând aditivii alimentari, materialele ce vin în contact cu produsele alimentare, apa potabilă (până la robinet) și apele minerale naturale, alimentele pentru copii etc. În unele cazuri, aceasta generează audituri/controale multiple ale operatorilor din businessul alimentar. Un exemplu relevant, în contextul dat, este supravegherea implementării cerințelor igienice în unitățile de procesare a produselor alimentare, inclusiv controlul medical al personalului, activitate ce generează vizite de inspectare, pentru verificări similare, la operatorii din businessul alimentar, efectuate însă de către două instituții diferite, ceea ce provoacă dublarea controalelor și cauzează probleme pentru operatorii.

2. O altă problemă identificată este integritatea funcționarilor din cadrul ANSA. Remunerarea poate fi un factor major în acest caz, însă este necesar de reexaminat și de pus un accent sporit și pe sistemele de valori interne ale instituției. Este o provocare ce trebuie examinată și pentru care, în timp, să fie elaborată o strategie internă.

3. Deși au fost elaborate acorduri de colaborare cu alte ministere/instituții, acestea încă nu au fost puse în aplicare de facto. Nu sunt abordate suficient domeniile aferente partajării datelor și schimbului de informații, instruirilor comune și activităților de comunicare în colaborare privind riscurile.

4. Nu sunt valorificate suficient avantajele pe care le prezintă Acordurile de recunoaștere și înțelegerile cu țările terțe, precum cele din acordurile privind SPS și TBT, și necesită a fi examinate în continuare în vederea valorificării efective a resurselor. Totodată, trebuie de conștientizat faptul că siguranța alimentelor, în unele cazuri, poate fi asigurată mai bine cu sprijinul țărilor exportatoare.

5. Modificările operate la Legea nr. 131 din 08 iunie 2012 privind controlul de stat asupra activității de întreprinzător prevede transferul la ANSA a responsabilităților Agenției pentru Protecția Consumatorului, în raport cu produsele alimentare. Aceasta necesită o planificare detaliată și o tranziție lină, dar și resurse suplimentare și instruiri adecvate pentru personalul ANSA, deoarece noile activități s-ar putea dovedi o provocare pentru actualii colaboratori ai agenției.

***Principalele măsuri și intervenții prioritare***

1. Fortificarea cooperării între MADRM, MSMPS, ANSP și ANSA sau între ANSA și Serviciul Vamal, în temeiul Acordurilor de cooperare semnate - accentul trebuie pus pe operaționalizarea efectivă a acestor acorduri, pe abordarea aspectelor legate de partajarea informațiilor și datelor, și pe instruirile comune și activitățile de comunicare a riscurilor, realizate în comun. O modalitate ar putea fi instituirea unei platforme unice pentru sănătate, pentru soluționarea problemelor în situații de rutină sau în urgențe.

2. Pentru a aborda problemele de integritate ale instituției trebuie să fie instituit un cod intern de conduită și o comisie disciplinară internă. Urmează să fie elaborate și implementate sisteme motivaționale pentru angajați (avansări, oportunități de instruire/predare, vizite de studiu). Operatorii din businessul alimentar au nevoie de o claritate față de cerințele care stau în fața lor cu proceduri clare.

3. Încheierea Acordurilor de cooperare/recunoaștere sau a prevederilor cu alte țări cu interese comerciale sau tehnologice, care să determine o valorificare mai bună a resurselor naționale și un control mai eficient asupra produselor alimentare.

4. Implementarea sistemului de management al calității, conform cerințelor SM SR EN ISO/CEI 17020 de către ANSA și acreditarea acestea ca organism de inspecție de către un organism de acreditare internațional recunoscut.

5. Dat fiind faptul că politicile privind siguranța alimentelor sunt elaborate de MADRM, iar ANSA este responsabilă de implementarea lor, trebuie să fie elaborat un sistem pentru analiza datelor de la ANSA și MADRM (în raport cu controlul siguranței alimentelor) pentru a asigura realizarea efectivă a politicilor elaborate. Monitorizarea trebuie să se bazeze pe indicatori de performanță repartizați în trei categorii:

1) realizarea obiectivului de bază - reducerea bolilor și conformarea din partea operatorului din businessului alimentar;

2) satisfacția consumatorului, (studii sau mecanisme de colectare a opiniilor operatorilor și consumatorilor);

3) atingerea țintelor transformaționale/intermediare - inspectori instruiți, consultații prestate operatorilor etc.

6. Consolidarea așa-zisei abordări din perspectiva Sănătății Unice (One-Health) și elaborarea unei platforme pentru Sănătatea Unică, pentru soluționarea problemelor în situații de rutină sau de urgență, axate pe activități de atenuare și de gestionare a crizelor în raport cu activitățile pe domeniul măsurilor sanitare și fitosanitare.

**Obiectivul specific 3. Elaborarea și implementarea procedurilor bazate pe analiza riscului atât pentru piața interne, cât și la import/export**, în vederea asigurării valorificării efective a resurselor și gestionării riscurilor

 ***Definirea problemelor***

1. O abordare bazată pe analiza riscului în controlul produselor alimentare nu a fost încă implementată în Republica Moldova, așa cum prevede legislația europeană. De asemenea, nu a fost efectuată divizarea operatorilor din businessul alimentar conform nivelului de risc. Drept urmare, programele de supraveghere pentru siguranța produselor alimentare de origine animală și non-animală denotă că frecvența controalelor oficiale efectuate în unitățile de producere, prelucrare, depozitare și comercializare cu amănuntul este destul de mare, și nu corelează cu nivelul de risc pe care-l comportă aceste unități.

2. Abordări depășite se folosesc și în domeniul supravegherii preparatelor farmaceutice de uz veterinar, astfel se necesită modernizarea sistemelor de înregistrare a respectivelor produselor și fortificarea procesului de monitorizare a circulației lor.

3. Deși dezvoltarea profesională face parte din activitatea ANSA, așa cum se întâmplă în multe alte domenii, angajaților le lipsesc competențele și instruirea necesare pentru îndeplinirea efectivă a sarcinilor, în special, în domeniul controlului produselor alimentare bazate pe analiza riscuri. Este o situație valabilă deopotrivă pentru personalul de nivel central și cel teritorial și din posturile de control la frontieră. De asemenea, colaboratorii ANSA nu sunt informați suficient despre practicile din domeniul siguranței alimentelor, ceea ce nu le permite să-și exercite corespunzător atribuțiile de consiliere și îndrumare a operator din businessului alimentar.

4. Posturile de control la frontieră nu dispun de dotări și condiții pentru descărcarea bunurilor și prelevarea probelor. Doar două din zece posturi (Criva și Tudora) sunt capabile să efectueze, din septembrie 2016, verificări depline și prelevarea probelor la frontieră. Așadar, este important de fortificat toate posturile implicate în importul de produse alimentare.

5. Inspecțiile importurilor de produse alimentare la frontieră nu au preluat încă abordarea în funcție de nivelul riscurilor. Acestea țin cont de riscurile derivând din categoriile de produse alimentare, însă nu abordează alți factori, cum ar fi controlul pre-frontalier din țările exportatoare sau programele puse în aplicație de către importatori. Metodologia de evaluare a riscurilor la import și documentele operaționale au fost elaborate cu sprijinul partenerilor de dezvoltare, implementarea acesteia a fost inițiată în decembrie 2016. Noua abordare va determina o serie de reforme procedurale (referitoare la rolul și activitatea inspectorilor de frontieră și a laboratoarelor), care necesită să fie adoptate de către ANSA.

6. ANSA emite diverse certificate, atât pentru uzul național, cît și pentru exporturi. Acestea continuă să se bazeze pe testarea produsului final și nu pe implementarea de către operatorii din businessul alimentar a bunelor practici/HACCP.

7. Elaborarea unui model bazat pe riscuri pentru comerțul stradal, inclusiv a procedurilor pentru combaterea acestuia și nimicirea produselor confiscate.

8. Nu sunt clar definite supravegherea epidemiologică și corelarea cauzei cu sursa alimentară, în particular, în aspect de coordonare între ANSP și ANSA. Mai mult, riscurile determinate prin supraveghere epidemiologică nu sunt suficient confirmate prin datele monitorizării.

9. Programele de monitorizare a patogenilor, reziduurilor și contaminanților sunt aplicate doar la un număr limitat de produse alimentare (cele exportate în UE), nu și pentru cele destinate consumului intern sau exporturilor în alte țări. Este important ca astfel de programe să fie implementate pentru toate produsele alimentare, în special, pentru alimentele destinate copiilor.

10. O parte componentă a mecanismului de depistare precoce a toxiinfecțiilor alimentare sau a nerespectării siguranței alimentelor poate fi un sistem național de alertă în domeniul siguranței alimentelor, interconectat cu sistemul RASFF din UE. Deocamdată, un astfel de sistem la nivel național nu a fost instituit. La fel de importantă este legătura cu INFOSAN (Rețeaua Internațională a Autorităților din domeniul Siguranței Alimentelor) a Organizației Mondială Sănătății (OMS) și Organizației pentru Alimentație și Agricultură (FAO). Pentru aceasta, trebuie de creat o rețea națională între diverse autorități publice centrale, precum și la nivel teritorial. Un astfel de sistem național nu a fost încă instituit.

***Principalele măsuri și intervenții prioritare***

1. Evaluarea situației privind implementarea legislației curente deja armonizate la legislația UE, cât și a celei ce încă urmează să fie adoptată, cu identificarea nevoilor de capacități pentru implementarea acestora și cu un plan clar de acțiuni pentru acoperirea lacunelor, inclusiv orice nevoi suplimentare pentru implementare.

2. Evaluarea capacităților curente și implementarea sistemelor de control în funcție de riscuri.

3. Elaborarea sistemelor/ a procedurilor bazate pe analiza riscului (inclusiv activitatea de planificare bazată pe analiza riscului), și fișelor de evaluare pentru monitorizarea alimentelor produse în cadrul țării, a produselor alimentare de import și de export, precum și categorizarea continuă (inclusiv a importatorilor) bazată pe riscuri. Sistemul pentru importuri va ține cont, de asemenea, de controalele frontaliere și de programele instituite de țările exportatoare.

4. Consolidarea și modernizarea domeniului de supraveghere a produselor farmaceutice de uz veterinar, inclusiv circulația medicamentelor.

5. Fortificarea posturilor de control la frontieră în ceea ce ține de dotare și de condiții pentru efectuarea întregului spectru de verificări, elaborarea procedurilor și implementarea acestora pentru operațiunile de importuri și exporturi.

6. Revizuirea diverselor formate de certificate pentru uz intern, inclusiv folosirea acestora și optimizarea într-un singur format în conformitate cu cerințele UE.

7. Revizuirea procedurii de eliberare a certificatelor de uz intern și pentru export, reieșind din monitorizarea operator din businessului alimentar, în aspect de implementare a bunelor practici și HACCP, nu doar pe baza inspecției și a testării produsului final.

8. Elaborarea unui plan de creștere a competențelor resurselor umane, cu implementarea acestuia la nivel național, teritorial sau de posturile de control la frontieră (axat inclusiv pe verificări, abordări bazate pe riscuri, siguranța alimentelor, trasabilitate, GMP/GAP/HACCP etc.)

9. Fortificarea/elaborarea programelor de monitorizare microbiană, a reziduurilor și a contaminanților în cazul unui șir de parametri pentru produsele animale și vegetale, alimentele fortificate și hrana pentru animale.

10. Fortificarea/elaborarea programelor de monitorizare microbiană, a reziduurilor și a contaminanților în cazul unui șir de parametri pentru produsele animale și vegetale, produsele pentru sugari și copii, alimentele fortificate și hrana pentru animale.

11. Fortificarea sistemelor de supraveghere a toxiinfecțiilor alimentare, cu o coordonare mai bună între ANSA și ANSP, ceea ce va permite stabilirea legăturii cu alimentele ce au servit drept sursă și investigarea cauzei determinante a problemelor din domeniul siguranței alimentelor.

**Obiectivul specific 4. Elaborarea și implementarea sistemului informațional integrat „e-ANSA”**

Obiectivul dat ține de crearea unei infrastructuri informaționale și este crucial pentru realizarea unor fluxuri electronice interne de documente, și a diferitelor registre în vederea asigurării unui schimb sigur de date între instituții și țări; cât și a perfectării accelerate și transparente a actelor permisive pentru operatorii din businessul alimentar.

***Definirea problemelor***

 În prezent, în țară nu există niciun sistem informațional integrat în raport cu controlul și gestionarea siguranței alimentelor. Fiecare minister dispune de propriile sisteme, care de asemenea sunt la o etapă primară de dezvoltare. Nici ANSA nu dispune de un sistem informatic integrat ce-ar aborda diversitatea aspectelor, atâta timp cât datele de la subdiviziunile teritoriale parvin pe suport de hârtie. Existența unor sisteme informaționale pentru utilizarea adecvată a volumului mare de meta-date este crucială mai ales în procesul decizional bazat pe riscuri. Implementarea soluțiilor informaționale în procesul de control al siguranței alimentelor reprezintă, de asemenea, un element de bază în abordarea aspectelor de guvernare în acest domeniu, diminuând riscurile pentru periclitarea reputației ANSA.

***Principalele măsuri și intervenții prioritare***

1. Operarea modificărilor necesare la Hotărârea Guvernului nr. 51 din 16 ianuarie 2013 privind organizarea şi funcţionarea Agenţiei Naţionale pentru Siguranţa Alimentelor, prin prisma necesității elaborării conceptului de sistem informațional integrat „e-ANSA”.

2. Elaborarea și implementarea infrastructurii informaționale pentru ANSA la nivel central, subdiviziuni teritoriale, posturi de control la frontieră, laboratoare etc.

3. Implementarea sistemului informațional integrat „e-ANSA”, cu instruirea angajaților ANSA.

4. Elaborarea a procedurilor interne în conformitate cu fluxul automatizat/electronic al documentelor, pentru toate domeniile de activitate ale ANSA, fluxul de documente pe suport de hârtie va fi evitat, atunci când documentul este disponibil în sistemul integrat „e-ANSA”.

**Obiectivul specific 5. Fortificarea abordărilor bazate pe analiza riscului în procesul decizional** în ceea ce ține de capacitatea de testare, utilizarea datelor și informațiilor în procesul decizional și consolidarea bazei științifice a procesului decizional, inclusiv a capacităților de evaluare a riscurilor

Datele reprezintă un indicator important pentru evaluarea nivelului țării în ceea ce privește realizarea obiectivelor din domeniul siguranței alimentelor, implicit a produselor alimentare neconforme. De asemenea, în procesul decizional bazat pe analiza a riscurilor. Obiectivul dat pune accent pe consolidarea sistemelor de gestionare a datelor și informațiilor, consolidarea capacității laboratoarelor și consolidarea bazei științifice a procesului decizional, inclusiv utilizarea datelor în scop de evaluare a riscurilor.

**5.1. Consolidarea sistemelor de gestionare a datelor și informațiilor**

***Definirea problemelor***

În prezent, datele, așa cum sunt definite în activitățile de evaluare și gestionare a riscurilor, sunt prezentate pe suport de hârtie și nu sunt folosite eficient în procesul decizional. Este important ca sistemul să capteze aceste date, ceea ce va permite folosirea informației în timp util, pentru decizii bazate pe dovezi și riscuri, și pentru procesul de planificare.

***Principalele măsuri și intervenții prioritare***

1. Elaborarea sistemelor informaționale și operaționalizarea acestora pentru domeniile de competență a ANSA, începând cu evaluarea necesităților de date. Datele vor include înregistrările și scorurile operatorilor din businessul alimentar, informațiile privind refuzurile, retragerile și rezultatele monitorizării (programele de monitorizare a reziduurilor, agenților patogeni și contaminanților), datele de supraveghere a toxiinfecțiilor alimentare, cele privind testările, necorespunderea importurilor, sau datele din sistemului rapid de alertă pentru alimente şi furaje la nivel naţional sau UE (RASFF/INFOSAN etc.). Sistemul informațional trebuie să fie conectat la toate autoritățile publice centrale în conformitate cu prevederile art.19¹ alin.(2) din Legea nr. 113 din 18 mai 2012 cu privire la stabilirea principiilor şi a cerinţelor generale ale legislaţiei privind siguranţa alimentelor.

2. Planificare și decizii privind gestionarea riscurilor, luate pe baza datelor disponibile în timp util și nu din copiile imprimate ale rapoartelor din teritoriu, care deseori sunt depășite sau prezentate cu întârzieri. Inițierea analizei periodice a datelor din sistemul informațional, urmând să fie folosite pentru identificarea dinamicii și creșterii performanței în timp.

3. Fortificarea legăturii cu sistemul TRACES, RASFF și INFOSAN, cât și cu sistemele informaționale folosite în comerțul cu țările CSI.

**5.2. Consolidarea capacității și dotării laboratoarelor** în vederea sporirii capacității analitice a acestora (abordarea tuturor aspectelor, cum ar fi echipamentul, metodologia, forța de muncă, disponibilitatea resurselor); îmbunătățirea credibilității prin implementarea sistemelor de management al calității și acreditarea laboratoarelor (SM SR EN ISO/CEI 17025), de rând cu implementarea sistemelor informaționale prin LIMS sau altele.

 ***Definirea problemelor***

1. În Republica Moldova există mai multe laboratoare pentru testarea produselor alimentare. Totuși, capacitatea acestora este utilizată insuficient, în timp ce tehnologiile aflate în dotarea lor nu sunt întreținute și modernizate corespunzător. Tocmai de aceea, se impune o decizie clară privind utilizarea mai optimală a laboratoarelor publice. Un exemplu în acest sens este Centrul Național de Verificare și Certificare a Produselor Vegetale și Solului din subordinea MADRM, care este nevoit să treacă, anual, prin sistemul de licitații publice pentru a fi desemnat spre utilizare în scopurile controlului oficial de către ANSA. Drept urmare, acest laborator nu este desemnat în fiecare an pentru efectuarea testărilor, motiv din care nu poate investi mai mult în echipament și personal, iar capacitatea sa nu este valorificată la maxim. Pentru unele activități de control al produselor alimentare sunt folosite și câteva dintre laboratoarele subordonate MSMPS.

2. Laboratorul național de referință în domeniul veterinar și al siguranței produselor alimentare este CRDV, care nu este complet dotat cu cel mai modern echipament pentru testarea parametrilor din domeniul siguranței alimentelor, iar Centrul național de verificare și certificare a producției vegetale și solului nu este capabil să testeze toți parametrii din domeniul siguranței alimentelor, cum ar fi reziduurile de pesticide, metalele grele, organisme modificat genetic (OMG) etc.

3. Achizițiile consumabilelor pentru laboratoare durează prea mult, datorită procedurilor anevoioase și birocratice, iar alocările financiare pentru acestea, nu sunt suficiente.

4. O altă problemă o reprezintă salariile colaboratorilor laboratoarelor din domeniul public, care sunt comparativ mai mici față de cele din domeniul privat, astfel lipsește motivația.

5. Pentru multe sectoare, nu au fost identificate laboratoare de referință, iar rolul acestora nu este clar definit. În cazul rezultatelor divergente ale testelor efectuate de diferite laboratoare, nu va fi posibil de adoptat o decizie clară privind rezultatul final. De asemenea, nu există opțiuni pentru consultarea altor laboratoare în caz de probleme. Lipsește sistemul pentru dezvoltarea și întreținerea materialelor de referință standard, testarea competențelor, etc.

6. Sistemul LIMS a fost realizat cu sprijinul financiar al Băncii Mondiale, însă deocamdată este implementat doar parţial în laboratoarele CRDV și urmează a fi implementat și în alte laboratoare.

7. Personalul nu este suficient de instruit în materie de echipamente sau metode de testare contemporane, inclusiv în domenii precum măsurarea incertitudinii, ceea ce nu le permite îndeplinirea efectivă a sarcinilor sale.

8. Dat fiind faptul că laboratoarele sunt acreditate de MOLDAC, care încă nu este membru al Acordului de Recunoaștere Multilaterală cu Cooperarea Europeană pentru Acreditare (în continuare EA MLA), Laboratorul Siguranța Alimentelor din cadrul CRDV este acreditat International din martie 2017 pe 8 metode. Astfel testarea produselor destinate exportului în UE va fi efectuată la unii indicatori în afara țării.

***Principalele măsuri și intervenții prioritare***

1. Evaluarea detaliată a laboratoarelor în aspect de capacități necesare și capacitatea curentă disponibilă în domeniul siguranței alimentelor și al sănătății animale și vegetale, cu fortificarea rețelei de laborator pentru controlul siguranței alimentelor. Această evaluare va viza ANSA, MSMPS, MADRM și alte laboratoare din sectorul public, și ar putea să abordeze consolidarea laboratoarelor.

2. Sistemul de desemnare a laboratoarelor va fi revizuit pe baza evaluării, cu elaborarea unui sistem de rețele din care să facă parte și laboratoare de referință, și cu definirea responsabilităților acestora în aspect de instruiri, teste de competență, materiale de referință standard, etc.

3. Fortificarea CRDV, în special, parametrii din domeniul siguranței alimentelor, cu dotarea acestuia cu echipament modern.

4. Fortificarea Centrului Național de Verificare și Certificare a Produselor Vegetale și Solului, cu accent pe parametrii din domeniul siguranței alimentelor (reziduurile de pesticide, metalele grele, organisme modificate genetic (OMG), secvențierea ADN), cu desemnarea acestuia pentru controale oficiale cu statut permanent. Ca parte a procesului de desemnare, între ANSA și Centrul Național de Verificare și Certificare a Producției Vegetale și Solului ar putea fi semnat un Acord de colaborare, care să permită utilizarea cu regularitate a acestui laborator pentru produsele vegetale. Alternativ, laboratorul va trebui să fie transferat la ANSA.

5. Evaluarea și implementarea unui model economic adecvat pentru toate laboratoarele din domeniul public, ca unități economice independente, în scopul creșterii autonomiei operațiunilor acestora (inclusiv achiziții, recrutări etc.), eventual, pentru ca ele să poată beneficia de o mai mare autonomie, ar putea fi examinat modelul laboratorului Centrului Național de Verificare și Certificare a Producției Vegetale și Solului.

6. În mai multe sectoare este necesară identificarea laboratoarelor de referință, cu definirea clară a responsabilităților acestora, cum ar fi instruirea, elaborarea și întreținerea materialelor de referință standard, testarea competențelor, etc.

7. Laboratoarele vor fi supuse acreditării SM SR EN ISO/CEI 17025 pentru toți parametrii relevanți, în special pentru exporturile spre UE.

8. Instruirea personalului de laborator în domeniile identificate, inclusiv în materie de incertitudine a măsurărilor, parametri de testare, sisteme de asigurare a calității, echipamente contemporane, LIMS etc.

9. Este imperativ ca MOLDAC să devină, cât mai repede posibil, membru al EA MLA, fapt care va permite laboratoarelor acreditate să fie recunoscute în UE.

**5.3. Consolidarea capacității de evaluare a riscurilor și crearea unei comisii de evaluare a riscurilor**

***Definirea problemelor***

Evaluarea riscurilor este necesară pentru prezentarea opiniei independente, argumentate științific și a contribuțiilor la abordările normative și intervențiile bazate pe dovezi în domeniul siguranței alimentelor. Actuala structură și capacitate de evaluare a riscurilor din țară este insuficientă și, chiar dacă există anumite activități izolate în acest sens, ele nu sunt realizate de o manieră independentă și nu sunt structurate sistematic.

***Principalele măsuri și intervenții prioritare***

1. Evaluarea și identificarea capacității curente de evaluare a riscurilor din Republica Moldova.

2. Identificarea unui grup de experți care vor servi în calitate de evaluatori ai riscurilor, cu instituirea unei comisii ce va oferi opinii independente, argumentate științific, pe diferite subiecte și probleme cu care se confruntă actorii din domeniul siguranței alimentelor, de la caz la caz.

3. Asigurarea instruirii adecvate a tuturor evaluatorilor identificați.

4. Stabilirea procedurii de evaluare a riscurilor și a condițiilor necesare pentru efectuarea acesteia.

5. Înființarea, unui Comisii de Evaluare a Riscurilor (în continuare - Comisie) cu drepturi depline. Funcția principală a Comisiei va consta în prezentarea opiniei științifice independente și a contribuțiilor la abordările normative și intervențiile argumentate științific în domeniul siguranței alimentelor, inclusiv în situații de criză. Toate solicitările de opinii științifice sau de evaluare a riscurilor în domeniul siguranței alimentelor din partea autorităților relevante, vor fi expediate în atenția acestei Comisii. ANSA, ANSP, MADRM, MADRM și Ademia de Științe din Moldova va identifica un grup de evaluatori ai riscurilor și va organiza un sistem de evaluare a riscurilor în funcție de subiect și opțiuni manageriale privind problemele identificate. De asemenea, Comisia va activa în vederea asigurării documentării centralizate a evaluărilor riscurilor.

**6. Consolidarea rolurilor și responsabilităților părților interesate în managementul controlului produselor alimentare**

***Definirea problemelor***

1. Nivelul de înțelegere de către operatorii din businessul alimentar a riscurilor asociate siguranței alimentelor nu este unul foarte înalt - în special, printre operatorii mici și mijlocii. De asemenea, operatorii din businessul alimentar, întreprinderile mici și mijlocii, nu cunosc procedurile și cerințele pe care trebuie să le îndeplinească.

2. În conformitate cu prevederile Regulilor generale de igienă a produselor alimentare aprobate prin Hotărîrea Guvernului nr.412 din 25 mai 2010, ANSA în colaborare cu asociațiile de profil elaborează ghiduri naționale de bune practici, care urmează a fi implementate de operatorii din businessul alimentar.

3. Întreprinderile mici și mijlocii necesită sprijin din partea statului, sub formă de subvenții pentru infrastructură, implementarea calității, testare, activități promoționale, marketing etc.

4. Gradul de conștientizare a consumatorilor și publicului larg privind siguranța alimentelor nu este unul prea mare, iar o abordare axată pe sensibilizarea publicului în domeniul siguranței alimentelor, de facto, nu există.

5. În prezent, nu există nici un sistem centralizat de colectare a subproduselor de origine animală nedestinate consumului uman și de nimicire a acestora. În timp ce întreprinderile mai mari pot gestiona de sine stătător aceste suproduse, cele mici și mijlocii, necesită sprijin din partea Guvernului.

***Principalele măsuri și intervenții prioritare***

1. Elaborarea unei regulament de comunicare a riscurilor, axată pe obiective, roluri, mecanisme de coordonare, mesaje și ținte.

2. Stabilirea unei proceduri exhaustive pentru operatorii din businessul alimentar, importatori și exportatori, acoperind întreg spectrul de cerințe normative, proceduri ce urmează să fie implementate de ei prin sistemul de „ghișeu unic”.

3. Identificarea domeniilor în care există necesitatea elaborării ghidurilor de bune practici (miere, ouă, fructe și legume, nuci etc.), ulterior elaborarea acestora, inclusiv a unor ghiduri simplificate pentru întreprinderile mici și mijlocii, în special, în sectorul alimentației publice, unde riscul ar putea fi mai mare dat fiind numărul mare al acestora.

4. Evaluarea necesităților de instruire pentru operatorii din businessul alimentar la toate etapele de producere, bazată pe evaluarea nevoilor - prioritar, în materie de regulamente, GAP, GVP, GAHP, GMP și HACCP, GI (indicații geografice) și, în special, cu accent pe businessului mic și mijlociu. Sprijinul oferit ar putea viza, de asemenea, infrastructura, implementarea inițiativelor privind calitatea, suport în procesul de testare, activități promoționale, marketing etc.

5. Susținerea operatorului din businessul alimentar în înțelegerea și implementarea conceptului de trasabilitate.

6. Elaborarea/susținerea creării standardelor și schemelor de certificare acreditate pentru diverse sectoare, inclusiv standardele comerciale pentru calitatea fructelor și legumelor proaspete, indicațiile geografice, ghiduri de bunele practici (GAP/GVP/GAHP).

7. Elaborarea cadrului normativ, infrastructurii și procedurilor pentru gestionarea subproduselor de origine animală nedestinate consumului uman din industria alimentară, inclusiv colectarea și nimicirea acestora.

8. Elaborarea și implementarea campaniilor axate pe informarea consumatorilor de rând cu elaborarea și implementarea unui program cu privire la campanii informative prin mass-media.

9. Încorporarea programelor de siguranță a alimentelor în curriculumul educațional privind siguranța alimentelor, de la nivelul primar până la cel terțiar, în scopul familiarizării publicului, de la o vârstă fragedă, cu domeniul siguranței alimentelor.

**Capitolul IV**

**ESTIMAREA IMPACTUlui ȘI COSTURILOR**

Supravegherea implementării Strategiei se află în responsabilitatea MADRM, care va servi în calitate de organ de coordonare, executare și consultare. Responsabilitatea pentru implementarea Strategiei o poartă autoritățile publice centrale indicate în dreptul fiecărei acțiuni.

Planul de acțiuni este principalul instrument de implementare a Strategiei. Acesta formulează măsurile pentru fiecare obiectiv specific, termenele, instituțiile responsabile, costurile de implementare, rezultatele așteptate și indicatorii, care vor fi principalul mecanism de monitorizare a implementării Strategiei și a impacturilor exercitate de ea.

Principalele impacturi pe care le va avea Strategia sunt:

1. Cadrul legislativ și normativ armonizat cu cerințele UE și internaționale, generând produse sigure și un acces mai liber la piețele externe;
2. Coordonarea sporită între autoritățile publice centrale, determinând o eficiență mai mare și o povară administrativă mai mică pentru operatorii din businessul alimentar;
3. Utilizarea efectivă a resurselor pentru controlul produselor alimentare și gestionarea mai bună a riscurilor;
4. Mediul tehnologiilor informației ce determină o utilizare mai eficientă a datelor pentru monitorizarea riscurilor și a procesului decizional în domeniul siguranței alimentelor;
5. Procesul decizional bazat de dovezi, argumentat științific;
6. Responsabilitatea primară pentru siguranța alimentelor aparține operator din businessului alimentar, care vor cunoaște mai bine cerințele normative și vor dispune de capacități sporite în gestionarea siguranței alimentelor;
7. Este pusă în aplicare o abordarea preventivă, pe tot parcursul lanțului alimentar, a riscurilor din domeniul siguranței alimentelor.

Multe dintre aceste activități vor fi realizate în limitele resurselor financiare alocate în bugetele anuale ale autorităților respective, care vor trebui să le planifice corespunzător. Totuși, pentru unele activități majore - cele care implică, bunăoară, crearea infrastructurii, forță de muncă suplimentară, achiziții de echipament sau crearea sistemelor informaționale -vor fi necesare costuri suplimentare. Acestea au fost indicate în Planul de acțiuni în dreptul fiecărei acțiuni.

**Capitolul V**

**REZULTATELE SCONTATE ȘI INDICATORII DE progres**

În cadrul Planului de acțiuni pentru implementarea Strategiei sunt formulate rezultatele scontate și indicatorii de progres. Indicatorii de progres vor fi folosiți pentru monitorizarea și evaluarea eficacității măsurilor. Indicatorii au fost elaborați, reieșind din situația curentă în domeniul siguranței alimentelor și al controlului acesteia în Republica Moldova.

Indicatorii se referă la următoarele categorii generale: elaborarea și armonizarea legislației; rezultatele evaluărilor cu identificarea viitoarelor domenii prioritare; crearea infrastructurii; elaborarea proceselor, procedurilor, sistemelor și strategiilor; capacități umane fortificate în aspect de programe de sensibilizare și instruiri; coordonare și cooperare consolidate.

**MONITORIZARE, EVALUARE ȘI RAPORTARE**

Monitorizarea modului în care este implementată Strategia va fi efectuată de MADRM, în baza rapoartelor și contribuțiilor colectate de la toate instituțiile implementatoare. Se așteaptă că toate instituțiile implementatoare vor prezenta rapoarte semestriale în formatul sugerat de minister.

Evaluarea implementării Strategiei va fi efectuată semestrial și va include toate etapele de elaborare a programelor de intervenții, durata implementării acestor programe, inclusiv restructurarea programului, după caz; și finalizarea programelor.

Evaluarea va fi efectuată în baza progreselor și indicatorilor de monitorizare stabiliți pentru Strategie.

Metodologia de evaluare ce va fi aplicată include evaluări și revizuiri, comentarii și sugestii de la actorii implicați și de la publicul larg.

**Capitolul VI**

**ETAPELE IMPLEMENTĂRII ȘI TERMENELE-LIMITĂ**

Pentru implementarea fiecărei măsuri din Planul de acțiuni au fost stabilite termene-limită. În continuare sunt prezentate, în linii generale, etapele de implementare pentru cele șase obiective specifice stipulate în Strategie.

În cadrul consolidării autorităților publice, a Strategiei și a gestionării controlului în domeniul siguranței alimentelor, se așteaptă că toate măsurile legate de optimizarea sistemelor informaționale, elaborarea proceselor și procedurilor și transferul activităților vor fi finalizate în 2018-2019, în timp ce alte activități continue (cum ar fi implementarea programelor de control al reziduurilor și agenților patogeni, controalele la frontieră, programele de supraveghere a toxiinfecțiilor alimentare etc.) vor fi realizate pe toată perioada de implementare a Strategiei.

În contextul elaborării și implementării procedurilor bazate pe riscuri, este de așteptat că evaluarea statutului și capacității sistemelor curente va fi principalul deziderat în primul an (2017), elaborarea programelor și schemelor - în următorii doi ani (2018-2019), iar dezvoltarea infrastructurii va fi inițiată în primul an și continuată pe toată durata implementării Strategiei, în funcție de finanțarea disponibilă. Activități precum elaborarea sistemului național de alertă în domeniul siguranței alimentelor, elaborarea sistemului de supraveghere a toxiinfecțiilor alimentare și a platformei Sănătății Unice vor fi inițiate la etapele timpurii de implementare a Strategiei, însă se vor materializa pe toată durata ei, adică până în anul 2022.

Pentru elaborarea și implementarea sistemului informațional integrat „e-ANSAˮ (obiectivul 4), este de așteptat ca modificările legislative și normative să fie operate în 2017 și la începutul anului 2019, iar aspectele de instruire și implementare vor fi finalizate către anii 2018-2019.

Managementul datelor și informațiilor, capacitățile de laborator și sistemul de evaluare a riscurilor vor demara începînd cu 2017, însă vor continua pe toată durata Strategiei, deoarece acestea vor necesita fortificare pe o perioadă lungă de timp.

Referitor la fortificarea rolului și responsabilităților autorităților publice implicați, procedurile și schemele vor fi elaborate în primii doi ani, iar instruirile reprezintă un proces continuu, desfășurat pe toată perioada Strategiei.

Deși termenele de implementare au fost clar indicate, deficitul bugetar ar putea fi o barieră majoră. De aceea, este extrem de important să ne axăm pe alinierea legislației la cea UE, cu accent pe activitățile de coordonare și control bazat pe riscuri, pentru a evita dublarea și a asigura valorificarea eficientă a resurselor. De asemenea, prioritare vor fi consolidarea operator din businessului alimentar, în aspect de îndrumare și instruire, dar și - foarte important - crearea infrastructurii informaționale.

**Capitolul VII**

**ROLURILE ȘI RESPONSABILITĂȚILE PARTENERILOR**

Principalele domenii de implementare a Strategiei se află în competența autorității și atribuțiilor.

 **Agenției Naționale pentru Siguranța Alimentelor**, care va deține responsabilitatea de bază pentru punerea în aplicare a Strategiei, inclusiv coordonarea cu celelalte autorități.

**Ministerul Agriculturii, Dezvoltării Regionale și Mediului** va fi responsabil de asigurarea elaborării și implementării politicii de stat în domeniul siguranței alimentelor și de realizarea acțiunilor specifice, după cum sunt indicate în Planul de acțiuni. Ca parte a politicii sale de subvenționare. Va oferit sprijin pentru operatorii din businessul alimentar, în vederea sporirii accesului acestora pe piețe, prin abordarea nevoilor de modernizare a infrastructurii și respectarea cerințelor internaționale de certificare.

**Ministerul Sănătății, Muncii și Protecției Sociale** va fi autoritatea responsabilă de implementarea măsurilor aflate în competența lor, de fortificarea cooperării cu ANSA în temeiul Acordului de colaborare semnat și de transfer a activităților aferente controlului lanțului alimentar

**Ministerul Economiei și Infrastructurii** are rolul de a asigura elaborarea și punerea în aplicare a cadrului legal în domeniile sale de competență este responsabil, de asemenea, de asigurarea coordonării cu OMC.

**Institutul de Standardizare din Moldova** va fi responsabil de adoptarea standardelor europene (EN) și Internaționale (ISO) din domeniul alimentar, cum ar fi metodele de încercări, de eșantionare etc.

**Centrul Național de Acreditare (MOLDAC)** va fi responsabil de obținerea calității de membru al Acordului de Recunoaștere Multilaterală cu Cooperarea Europeană pentru Acreditare, pentru a putea asigura acreditarea UE/internațională a laboratoarelor din țară.

**Serviciul Vamal** va fi responsabil de acordarea suportului necesar la implementarea noilor proceduri de control bazate pe analiza criteriilor de risc la posturile de control la frontiera si va contribui la implementarea Acordului de cooperare cu Agenția.

**Agenția pentru Protecția Consumatorului** va fi responsabilă de transferul corespunzător și prompt către Agenție a tuturor activităților de control din sectorul alimentar,în temeiul modificărilor operate la Legea nr. 131 din 08 iunie 2012 privind controlul de stat asupra activităţii de întreprinzător.

**Centrul Informațional Agricol Centrul Informaţional Agricol** va fi responsabil de implementarea Programului strategic e-Agricultură care include elaborarea sistemelor informaţionale cu referinţă la activităţile Agenţiei, precum:

* + Registrul Farmaciilor Veterinare şi a Depozitelor Medicamentelor de Uz Veterinar;
	+ Registrul Unităţilor din Lanţul Alimentar
	+ SI Alerta Rapidă pentru Produsele Alimentare şi Furaje;
	+ Registrul Unităţilor din Lanţul Furajer;
	+ SIA Etichetarea Produselor Agricole (cărnii);
	+ Registrul Fitosanitar de Stat;

Administrarea în continuare a sistemelor informaţionale existente: Registrul de stat al animalelor (SIA RSA), Sistemul de management al măsurilor strategice sanitar-veterinare (MMSV), Sistemul Informatic Managementul Eliberării Certificatelor cît şi implementarea Sistemului de management al informaţiei de laborator (LIMS) la toate laboratoarele vizate. Asigurarea interacţiunii resurselor informaţionale naţionale cu sistemele informaţionale ale comunităţii europene şi internaţionale: TRACES, RASFF, INFOSAN.

**Academia de Științe a Republicii Moldova** va fi responsabilă de identificarea capacităților curente de evaluare a riscurilor din țară și de crearea unui sistem de evaluare a riscurilor pe baza nevoilor formulate de managerii riscurilor în domeniul siguranței produselor alimentare și a controalelor din sfera alimentară. De asemenea, Academia va oferi consultanță științifică pentru managerii riscurilor. În plus, Academia va fi responsabilă de elaborarea procedurilor de evaluare a riscurilor, de organizarea instruirilor pentru evaluatorii riscurilor și, în cele din urmă, de crearea unui Centru de Evaluare a Riscurilor cu drepturi depline în acest domeniu.

**Ministerul Educației, Culturii și Cercetării** va fi responsabil de susținerea ideii de a include programele din domeniul siguranței alimentelor în curriculumul educațional de la nivel primar până la cel terțiar.

**Ministerul Finanțelor** va fi responsabil de planificarea și alocarea anuală a resurselor bugetare pentru asigurarea funcționării eficiente a sistemului național de gestionarea a siguranței alimentelor, cu examinarea corespunzătoare a nevoilor majore de infrastructură în domeniul dat.

**Operatorii din businessul alimentar** au responsabilitatea primară pentru implementarea legislației din domeniu și pentru respectarea standardelor. Aceștia vor fi responsabili de participarea la instruiri și de realizarea cerințelor de siguranță a alimentelor (inclusiv trasabilitatea) în domeniul respectiv de implementare a lanțului alimentar. Operatorii din businessul alimentar orientați spre export, vor trebui să se conformeze exigențelor de calitate de pe piețele externe; să conlucreze cu ANSA, contribuind la actualizarea, pentru angajații ANSA, a cunoștințelor în materie de tehnologii noi, cerințe de siguranță și specificații tehnice. Operatorii din businessul alimentar vor mai fi implicați în: elaborarea fișelor de evaluare, evaluarea regulilor și proceselor de control, prezentarea comentariilor după ce au beneficiat de anumite servicii prestate de ANSA; primirea inspecțiilor; beneficierea de consultații din partea angajaților Agenției.

**Capitolul VIII**

 **COOPERAREA INTERNAȚIONALĂ**

Cooperarea internațională este considerată o forță motrice majoră în eficientizarea și modernizarea sistemului național de management în domeniul siguranței alimentelor, conform cerințelor de existență și de desfășurare a activității într-un mediu global extrem de dinamic. În acest context, astăzi, din partea Republicii Moldova există o mare cerere și apreciere a sprijinului direcționat, oferit de partenerii de dezvoltare pentru acoperirea nevoilor legate de cunoștințe și investiții/infrastructură, în special, reieșind din deficitul alocațiilor bugetare publice.

Actuala cooperare internațională în domeniul siguranței alimentelor este una robustă și dinamică. ANSA beneficiază de sprijin tehnic din partea diverșilor parteneri internaționali și bilaterali (UE, BM, FAO, IFC, GIZ, ș.a.), suplinit prin suport investițional, în particular, de la Banca Mondială și Uniunea Europeană. Asistența tehnică este esențială în abordarea lacunelor din cunoștințe și capacități cu privire la adoptarea și implementarea cerințelor UE/internaționale în domeniul calității și siguranței alimentelor, corelată puternic cu sporirea accesului pe piață pentru operatorii din businessul alimentar. Nevoile de dezvoltare a infrastructurii, deopotrivă pentru sectorul public și cel privat, sunt importante pentru modernizare și trebuie urmărite în mod pro-activ în cadrul programelor și acordurilor de cooperare internaționale. De asemenea, o atenție sporită pentru încheierea acordurilor de recunoaștere mutuală între țările din regiune și din afara regiunii ar avea un impact benefic asupra creșterii accesului pe piață pentru sectorul privat.

Anexa nr.1la Strategia în Domeniul

Siguranței Alimentelor

pentru Republica Moldova 2017– 2022

**PLAN DE ACŢIUNI PRIVIND IMPLEMENTAREA**

**STRATEGIEI ÎN DOMENIUL SIGURANŢEI ALIMENTELOR PENTRU REPUBLICA MOLDOVA 2017– 2022**

|  |
| --- |
| ***Obiectivul general*** al Strategiei este de a obține cel mai înalt nivel de protecție a sănătății umane și a consumatorilor prin asigurarea siguranței produselor alimentare; de a obține acces mai bun la diverse piețe, în special, cele din UE (în scopul îmbunătățirii nivelului de viață a oamenilor din Republica Moldova). |
| ***Acțiuni*** | ***Termen*** | ***Responsabili*** | ***Costuri estimate*** | ***Rezultate scontate și indicatori de progres*** |
| **Obiectivul strategic 1. Consolidarea cadrului legislativ și normativ** |
| 1.1 Armonizarea celor 241 de acte normative cu legislația UE, cu revizuirea ulterioară continuă a acestora. | 2017-2022 | Ministerul Agriculturii, Dezvoltării Regionale și Mediului,Ministerul Sănătății, Muncii și Protecției Sociale | se încadrează în cheltuielile de personal în sectorul bugetar al instituţiei | Nr. de acte armonizate.Nr. de acte actualizate. |
| 1.2 Revizuirea și retragerea după caz a celor 700 de standarde GOST existente în prezent, pe motiv că ele contravin actelor normative în vigoare. | 2017-2019 | Institutul de Standardizare din Moldova,Ministerul Agriculturii, Dezvoltării Regionale și Mediului | se încadrează în cheltuielile de personal în sectorul bugetar al instituţiei | Nr. de standarde GOST conflictuale anulate |
| 1.3 Evaluarea situației privind implementarea legislației curente armonizate la cerințele UE și a domeniilor ce încă urmează să treacă prin acest proces, cu identificarea cerințelor față de capacitățile necesare pentru implementarea acestora și definirea unui plan de acțiuni clar pentru acoperirea lacunelor, inclusiv orice alte necesități pentru implementare (resurse umane/alte). | 2017-2022 | Agenţia Naţională pentru Siguranţa Alimentelor | se încadrează în cheltuielile de personal în sectorul bugetar al instituţiei | Nr. de evaluări efectuate.Nr. de rapoarte întocmite.Nr. de planuri de remedieri întocmite. |
| 1.4 Fortificarea sistemului de notificare a OMC despre standarde moldovenești originale, cu identificarea unui punct focal în cadrul Ministerului Agriculturii, Dezvoltării Regionale și Mediului, responsabil de această sarcină, cu protocoale clar stabilite. | 2017 | Ministerul Economiei și InfrastructuriiMinisterul Agriculturii, Dezvoltării Regionale și Mediului  | se încadrează în cheltuielile de personal în sectorul bugetar al instituţiei | Nr. de notificări către ОМС. |
| 1.5 Fortificarea procesului de elaborare a standardelor naționale și a actelor normative, în special, acolo unde nu există obligativitatea alinierii cu cerințele UE. | 2017-2022 | Ministerul Agriculturii, Dezvoltării Regionale și Mediului  | se încadrează în cheltuielile de personal în sectorul bugetar al instituţiei | nr. standarde europene/intemaţionale adoptate |
| 1.6 Fortificarea rolului Comitetului Național Codex Alimentarius și participarea în activitățile aferente Codex-ului, consultările cu actorii implicați etc. Transferul Comitetului Național Codex Alimentarius la Agenţia Naţională pentru Siguranţa Alimentelor. | 2018-2022 | Agenţia Naţională pentru Siguranţa Alimentelor, Ministerul Sănătății, Muncii și Protecției Sociale, Agenția Națională pentru Sănătate Publică,Ministerul Agriculturii, Dezvoltării Regionale și Mediului | În limitele bugetului aprobat | Nr. de recomandări elaborate.Nr. de avize efectuateNr de ședințe desfășurate,Nr. de rapoarte întocmite; Comitetul Național Codex Alimentarius transferat la Agenţia Naţională pentru Siguranţa Alimentelor |
| **Obiectivul specific 2. Consolidarea managementului, strategiei și guvernării în domeniul controlului produselor alimentare.** |
| 2.1 Fortificarea cooperării între Ministrul Agriculturii și Industriei Alimentare, Agenţie și Ministerul Sănătății sau între Agenţie și Serviciul Vamal, în temeiul Acordurilor de cooperare semnate. | 2018-2022 | Agenţia Naţională pentru Siguranţa Alimentelor Ministerul Sănătății, Muncii și Protecției Sociale, Ministerul Agriculturii, Dezvoltării Regionale și Mediului,Serviciul Vamal | se încadrează în cheltuielile de personal în sectorul bugetar al instituţiei | Nr. de acorduri de cooperare semnate și aplicate. |
| 2.2 Transferul, către Agenţie a activităților legate de controlul produselor alimentare, efectuate în prezent de Agenția pentru Protecție a Consumatorului | 2018 | Agenţia Naţională pentru Siguranţa Alimentelor Agenția pentru Protecție a Consumatorului | se încadrează în cheltuielile de personal în sectorul bugetar al instituţiei | Plan de transfer elaborat și implementat |
| 2.3 Încheierea Acordurilor de cooperare/recunoaștere sau a prevederilor cu alte țări cu interese comerciale sau tehnologice | 2017-2022 | Agenţia Naţională pentru Siguranţa Alimentelor Ministerul Agriculturii, Dezvoltării Regionale și Mediului , Ministerul Economiei și Infrastructurii | se încadrează în cheltuielile de personal în sectorul bugetar al instituţiei | Acordurile de cooperare elaborate cu principalele țări exportatoare și verificările de import reduse (șase țări pe perioada Strategiei) |
| 2.4 Instituirea unui cod intern de conduită . Crearea unui sistem motivațional pentru angajați. | 2017 | Agenţia Naţională pentru Siguranţa Alimentelor | În limitele bugetului aprobat | Un cod intern de conduită.Sisteme motivaționale pentru angajați elaborate . |
| 2.5 Elaborarea unui Plan de gestionarea crizelor în sectorul alimentelor și furajelor | 2017-2018 | Agenţia Naţională pentru Siguranţa Alimentelor | se încadrează în cheltuielile de personal în sectorul bugetar al instituţiei | Plan elaborat și implementat.Nr. de exerciții de simulare desfășurate  |
| 2.6 Elaborarea unui sistem informațional pentru analiza datelor de la Agenţie și Agenției Naționale pentru Sănătate Publică (în raport cu controlul siguranței alimentelor) pentru a asigura implementarea efectivă a politicilor. | 2018-2020 | Agenţia Naţională pentru Siguranţa AlimentelorCentru Informațional AgricolMinisterul Sănătății, Muncii și Protecției Sociale Agenția Națională pentru Sănătate Publică | 2000000 lei | Sistem informațional creatNr. de rapoarte pe evaluarea implementării  |
| 2.7 Consolidarea abordării din perspectiva Sănătății Unice și elaborarea unei platforme pentru Sănătatea Unică în scopul soluționării problemelor în situații de rutină sau de urgență- elaborarea platformei- folosirea platformei optimizate | 2018-2020 | Agenţia Naţională pentru Siguranţa Alimentelor, Ministerul Agriculturii, Dezvoltării Regionale și Mediului, Ministerul Sănătății, Muncii și Protecției Sociale  | 300000 lei | Platforma pentru Sănătate Unică elaborată și implementată |
| 2.8 Implementarea standardelor SM SR EN ISO/CEI 17020 de către Agenţie și Serviciul și acreditarea de către o instituție de acreditare recunoscută internațional - instituirea sistemelor- obținerea acreditării | 2018-2022 | Agenţia Naţională pentru Siguranţa Alimentelor  | În limitele bugetului aprobat | Nr. de domenii acreditate |
| **Obiectivul specific 3. Elaborarea și implementarea procedurilor bazate analiza riscurilor** |
| 3.1 Evaluarea capacităților curente și implementarea sistemelor de control bazate pe analiza riscului. | 2017-2018 | Agenţia Naţională pentru Siguranţa Alimentelor | se încadrează în cheltuielile de personal în sectorul bugetar al instituţiei | Nr. de raporturi efectuate. |
| 3.2 Elaborarea procedurilor bazate pe analiza riscului (inclusiv activitatea de planificare bazată pe analiza riscului), și a fișelor de evaluare pentru monitorizarea alimentelor produse în cadrul țării, a produselor alimentare de import și de export, precum și controlul oficial a operatorilor din businessului alimentar (inclusiv a importului) bazată pe analiza riscului. | 2017-2019 | Agenţia Naţională pentru Siguranţa Alimentelor | se încadrează în cheltuielile de personal în sectorul bugetar al instituţiei | Nr. de proceduri elaborate.Nr. de instruiri desfășurate.Nr. de proceduri implementate. |
| 3.3. Consolidarea și modernizarea domeniului de supraveghere a produselor farmaceutice de uz veterinar, inclusiv circulația medicamentelor. | 2018-2019 | Agenţia Naţională pentru Siguranţa Alimentelor | se încadrează în cheltuielile de personal în sectorul bugetar al instituţiei | Nr. de evaluări efectuate.Nr. de planuri întocmite.Nr. planurilor implementate.Nr. de proceduri elaborate.Nr. de instruiri desfășurate.Nr. de proceduri implementate. |
| 3.4 Fortificarea posturilor de control la frontieră în ceea ce ține de dotare și de condiții pentru efectuarea întregului spectru de verificări, și formularea procedurilor clar documentate pentru implementarea acestora - importuri și exporturi. | 2018-2020 | Agenţia Naţională pentru Siguranţa Alimentelor | În limitele bugetului aprobat, după caz asistență externă | Nr. posturilor de control modernizate.Nr. procedurile de control la frontieră elaborate și revizuite.  |
| 3.5 Implementarea controalelor la frontieră, bazate pe analiza riscului pentru produsele alimentare | 2017 - 2022 | Agenţia Naţională pentru Siguranţa Alimentelor  | se încadrează în cheltuielile de personal în sectorul bugetar al instituţiei | Nr analizelor de risc efectuate.Nr. de planuri de control întocmite.Nr. de planuri implementate. |
| 3.6Revizuirea procesului de eliberare a certificatelor pentru produsele alimentare destinate importului și exportului, reieșind din monitorizarea operatorului din businessului alimentar.  | 2017 - 2022 | Agenţia Naţională pentru Siguranţa Alimentelor  | se încadrează în cheltuielile de personal în sectorul bugetar al instituţiei | Nr. de evaluări efectuate.Nr. de planuri întocmite.Nr. planurilor implementate.Nr. de proceduri elaborate.Nr. de instruiri desfășurate.Nr. de proceduri implementate. |
| 3.7 Elaborarea și implementarea unui plan de acțiuni pentru combaterea comerțul stradal, inclusiv a procedurilor pentru nimicirea produselor confiscate .  | 2017 - 2022 | Ministerul AfacerilorInterne Agenţia Naţională pentru Siguranţa Alimentelor, Ministerul Agriculturii, Dezvoltării Regionale și Mediului  | se încadrează în cheltuielile de personal în sectorul bugetar al instituţiei | Plan Elaborat.Plan implementat.Nr cazurilor combătute.Cantitatea de produse distruse. |
| 3.8 Introducerea în Planul de dezvoltate profesională instruiri privind cerințele la implementarea ghidurilor de bună practică (axat inclusiv pe verificări, abordări bazate pe riscuri, siguranța alimentelor, trasabilitate, GMP/GAP/HACCP etc.). Procesul include următoarele etape:- elaborarea planului;- implementarea planului. | 2018-2022 | Agenţia Naţională pentru Siguranţa Alimentelor | În limitele bugetului aprobat | Planul de dezvoltarea profesională elaboratNr. de instruiri desfășurate.Nr. de personal instruit. |
| 3.9 Fortificarea/elaborarea programelor de monitorizare microbiană, a reziduurilor și contaminanților la un șir de parametri pentru produsele animale și vegetale, produsele pentru sugari și copii, alimentele fortificate și hrana pentru animale. | 2017 - 2022 | Agenţia Naţională pentru Siguranţa Alimentelor  | În limitele bugetului aprobat | Programe de monitorizare a reziduurilor/contaminanților disponibile pentru toate produsele identificate (cel puțin cinci programe noi) și folosite în planificarea bazată pe riscuri.Program implementat. |
| 3.10 Fortificarea sistemelor de supraveghere a toxiinfecțiilor alimentare și de corelare cu alimentele ce au servit ca sursă de infectare, și un sistem mai bun de anchetă în colaborare între ANSP și ANSA . | 2018-2022 | Agenţia Naţională pentru Siguranţa Alimentelor, Agenția Națională pentru Sănătate Publică | se încadrează în cheltuielile de personal în sectorul bugetar al instituţiei | Sistemul de supraveghere elaborat și implimentat.Nr. anchetelor comune efectuate. |
| 3.11 Elaborarea și implementarea unui sistem informațional de Alerta Rapidă pentru Produsele Alimentare și Furaje. | 2018-2020 | Agenţia Naţională pentru Siguranţa AlimentelorMinisterul Agriculturii, Dezvoltării Regionale și Mediului Centrul Informațional Agricol | 1000000 lei | Sistemul informațional elaborat.Sistem informațional implementat. |
| 3.12 Fortificarea legăturilor existente în țară cu INFOSAN. | 2017-2018 | Agenţia Naţională pentru Siguranţa Alimentelor,Agenţia Naţională pentru Sănătate Publică, Ministerul Agriculturii, Dezvoltării Regionale și MediuluiMinisterul Sănătății, Muncii și Protecției Sociale | se încadrează în cheltuielile de personal în sectorul bugetar al instituţiei | Nr. de schimburi rapid al informaților în timpul urgențelor privind siguranța alimentară pentru a opri răspândirea alimentelor contaminate dintr-o țară în alta.  |
| **Obiectivul specific 4. Elaborarea și implementarea sistemului informațional integrat „e-ANSA”** |
| 4.1 Înaintarea propunerilor pentru operarea modificărilor necesare la Hotărîrea Guvernului nr. 51 din 16 ianuarie 2013 care să includă sistemele informaționale. | 2017 | Agenţia Naţională pentru Siguranţa Alimentelor Ministerul Agriculturii, Dezvoltării Regionale și Mediului | se încadrează în cheltuielile de personal în sectorul bugetar al instituţiei | Proiect de Hotărîre de Guvern elaborat.Proiect de Hotărîre de Guvern aprobat. |
| 4.2 Elaborarea și Implementarea sistemului informațional integrat „e-ANSA”, cu instruirea întregului efectiv de state al Agenției | 2017-2018 | Agenţia Naţională pentru Siguranţa Alimentelor Centrul Informațional Agricol | 2000000 lei | Sistemul integrat elaborat.Sistemul integrat implementat. |
| 4.3 Elaborarea procedurilor interne în conformitate cu fluxul automatizat/electronic al documentelor, pentru toate domeniile de activitate de la Agenţie (siguranța alimentelor, sanitar-veterinar, fitosanitar); fluxul de documente pe suport de hârtie va fi evitat, atunci când documentul este disponibil în sistemul integrat „e-ANSA” | 2018-2019 | Agenţia Naţională pentru Siguranţa Alimentelor  | se încadrează în cheltuielile de personal în sectorul bugetar al instituţiei | Nr. procedurile pentru fluxul documentelor și pentru procesarea/eliberarea documentelor permisive elaborate. |
| **5. Fortificarea abordărilor bazate pe analiza riscului în procesul decizional**  |
| **5.1. Sistemul de gestionare a datelor și informațiilor** |
| 5.1.1 Crearea în sistemului e-agricultură a compartimentelor pentru sectoarele animal, vegetal și alimentar, cu sprijinul Centrului Informațional Agricol, începând cu evaluarea necesităților de date. | 2017-2022 | Ministerul Agriculturii, Dezvoltării Regionale și Mediului ,Centrul Informațional Agricol | 3000000 lei | Sistem informațional dezvoltatSistem informațional implementat |
| 5.1.2 Planificare și decizii privind gestionarea riscurilor, luate pe baza datelor disponibile în timp util.  | 2018 - 2022 | Agenţia Naţională pentru Siguranţa Alimentelor | se încadrează în cheltuielile de personal în sectorul bugetar al instituţiei | Planuri elaborate Planuri realizate |
| 5.1.3 Fortificarea legăturii cu sistemul TRACES, RASFF și INFOSAN, cât și cu sistemele informaționale folosite în comerțul cu țările CSI. | 2018 | Agenţia Naţională pentru Siguranţa Alimentelor  | 4000000 lei | Sistem informațional dezvoltatSistem informațional implementat |
| **5.2. Consolidarea capacității și dotării laboratoarelor** |
| 5.2.1 Evaluarea detaliată a laboratoarelor în aspect de capacități necesare și capacitatea curentă disponibilă în domeniul siguranței alimentelor și al sănătății animale și vegetale, cu fortificarea rețelei de laborator pentru controlul siguranței alimentelor. | 2017-2018 | Agenţia Naţională pentru Siguranţa Alimentelor Ministerul Agriculturii, Dezvoltării Regionale și Mediului | În limitele bugetului aprobat | Nr. de evaluări efectuate.Nr. de rapoarte întocmite:Nr. de plauri de acțiuni întocmite.Nr. de planuri implementate. |
| 5.2.2 Fortificarea laboratorului național de referință din domeniul sanitar-veterinar și al siguranței produselor alimentare din cadrul Centrului Republican de Diagnostic Veterinar, în special, parametrii din domeniul siguranței alimentelor, cu dotarea acestuia cu echipament modern.Acreditarea conform SM SR EN ISO/CEI 17025. | 2018-2020 | Agenţia Naţională pentru Siguranţa Alimentelor,Centrului Republican de Diagnostic Veterinar | În limitele bugetului aprobat  | Nr. metodelor implementate.Nr. metodelor acreditate la nivel național.Nr. metodelor acreditate la nivel internațional.Nr. testelor de competență efectuate.Rezultatele testelor de competență. |
| 5.2.3 Fortificarea laboratorului regionale Dondușeni, Drochia și Cahul, filiale a Centrului Republican de Diagnostic Veterinar, Acreditarea conform SM SR EN ISO/CEI 17025. | 2018-2020 | Agenţia Naţională pentru Siguranţa Alimentelor,Centrului Republican de Diagnostic Veterinar | În limitele bugetului aprobat  | Nr. metodelor implementate.Nr. metodelor acreditate la nivel național.Nr. metodelor acreditate la nivel internațional.Nr. testelor de competență efectuate.Rezultatele testelor de competență. |
| 5.2.4 Fortificarea Centrului Național de Verificare și Certificare a produselor vegetale și solului, cu accent pe parametrii din domeniul siguranței alimentelor (reziduurile de pesticide, metalele grele, organisme modificate genetic, secvențierea ADN).Acreditarea conform SM SR EN ISO/CEI 17025. | 2017-2020 | Ministerul Agriculturii, Dezvoltării Regionale și Mediului ,Centrului Național de Verificare și Certificare a produselor vegetale și soluluiAgenţia Naţională pentru Siguranţa Alimentelor | În limitele bugetului aprobat | Nr. metodelor implementate.Nr. metodelor acreditate la nivel național.Nr. metodelor acreditate la nivel internațional.Nr. testelor de competență efectuate.Rezultatele testelor de competență. |
| 5.2.5 Evaluarea și implementarea unui model economic adecvat pentru toate laboratoarele din domeniu, ca unități economice independente în scopul creșterii autonomiei operațiunilor acestora (inclusiv achiziții, recrutări). | 2018-2019 | Ministerul Agriculturii, Dezvoltării Regionale și Mediului ,Agenţia Naţională pentru Siguranţa | În limitele bugetului aprobat | Modele economic pentru laboratoare elaborat și implementat. |
| 5.2.6 Instruirea personalului de laborator în domeniile identificate, inclusiv în materie de incertitudine a măsurărilor, parametri de testare, sisteme de asigurare a calității, echipamente contemporane, LIMS etc. | 2017-2022 | Agenţia Naţională pentru Siguranţa Alimentelor | În limitele bugetului aprobat | Nr. instruirilor desfășurate.Nr. persoanelor instruite. |
| 5.2.7 MOLDAC să devină membru al Acord de recunoaștere multilaterală cu Cooperarea Europeană pentru Acreditare EA MLA. | 2018-2019 | Centru Național de Acreditare(MOLDAC)  | În limitele bugetului aprobat | Obținerea titlului de membru. |
| **5.3. Capacitățile de evaluare a riscurilor și centrul de evaluare a riscurilor** |
| 5.3.1 Evaluarea și identificarea capacității curente de evaluare a riscurilor din țară. | 2017-2012 | Agenţia Naţională pentru Siguranţa Alimentelor ,Academia de Știință din Moldova Ministerul Agriculturii, Dezvoltării Regionale și Mediului ,Ministerul Sănătății, Muncii și Protecției Sociale , Agenția Națională pentru Sănătate  | se încadrează în cheltuielile de personal în sectorul bugetar al instituţiei | Nr. de raporturi privind capacitățile de evaluare a riscurilor disponibil.Planuri de acțiuni întocmite.Planuri de acțiuni implementate. |
| 5.3.2 Identificarea unui grup de experți care vor servi în calitate de evaluatori ai riscurilor, cu instituirea unei comisii prin Ordinul directorului general al Agenţiei Naţionale pentru Siguranţa Alimentelor, ce va oferi opinii independente, argumentate științific. | 2017-2018 | se încadrează în cheltuielile de personal în sectorul bugetar al instituţiei | Regulament pentru desemnarea evaluatorilor de risc elaborat și aprobat.Comisie de evaluatori instituită.Nr. de experți identificați. |
| 5.3.3 Asigurarea instruirii adecvate a tuturor evaluatorilor identificați | 2018-2019 | În limita bugetului aprobat | Nr. de instruiri desfășurate.Nr. de persoane instruite |
| 5.3.4 Stabilirea procedurii pentru evaluarea riscurilor și a condițiile necesare pentru efectuarea acesteia. | 2018-2019 | se încadrează în cheltuielile de personal în sectorul bugetar al instituţiei | Nr. de Proceduri și protocol pentru evaluarea riscurilor elaborate, aprobate și implementate |
| **6. Consolidarea rolurilor și responsabilităților părților interesate în managementul controlului produselor alimentare** |
| **6.1 Elaborarea unei strategii de comunicare a riscurilor în Republica Moldova** |
| 6.1.1 Elaborarea unei Regulament de comunicare a riscurilor, axată pe obiective, roluri, mecanisme de coordonare, mesaje și ținte. | 2018 | Agenţia Naţională pentru Siguranţa Alimentelor  | se încadrează în cheltuielile de personal în sectorul bugetar al instituţiei | Regulament de comunicare a riscurilor elaborată.Regulament de comunicare a riscurilor implementat. |
| **6.2 Fortificarea operatorilor din businessul alimentar** |
| 6.2.1 Stabilirea unei proceduri exhaustive pentru operatorii din businessul alimentar, importatori și exportatori, acoperind întreg spectrul de cerințe normative, proceduri ce urmează a fi implementate prin „ghișeu unic”. | 2017-2018 | Agenţia Naţională pentru Siguranţa Alimentelor  | se încadrează în cheltuielile de personal în sectorul bugetar al instituţiei | Procedură elaborată și implimentată. |
| 6.2.2 Identificarea domeniilor în care există cerințe pentru ghiduri de bune practici suplimentare de bune practici (miere, ouă, fructe și legume, nuci etc.), ulterior elaborarea acestora, inclusiv ghiduri simplificate pentru operatorii mici, în special, din sectorul alimentației publice. | 2017-2019 | Agenţia Naţională pentru Siguranţa Alimentelor  | În limitele bugetului aprobat | Nr. de ghiduri bunelor practici elaborate.  |
| 6.2.3 Efectuarea evaluării necesităților de instruire pentru operatorii din businessul alimentar pe întreg lanțul alimentar și oferirea instruirii operatorilor din businessul alimentar de-a lungul lanțului alimentar. | 2017- continuu | Agenţia Naţională pentru Siguranţa Alimentelor Ministerul Sănătății, Muncii și Protecției Sociale | În limitele bugetului aprobat | Raport privind evaluarea nevoilor disponibil.Plan de instruire întocmit. |
| 6.2.4 Oferirea instruirii operator din businessului alimentar, de-a lungul lanțului alimentar, bazată pe evaluarea nevoilor - prioritar, în materie de regulamente, GAP, GVP, GAHP, GMP și HACCP, GI și, în special, cu accent pe OEMPD. | 2018-2022 | Agenţia Naţională pentru Siguranţa AlimentelorAgenția Națională pentru Sănătate Publică | În limitele bugetului aprobat | Nr. de instruiri efectuate.Nr. de persoane instruite. |
| 6.2.5 Susținerea operatorilor din businessului alimentar în înțelegerea și implementarea conceptului de trasabilitate și implementarea cerințelor de trasabilitate din UE pentru operatorii din businessul alimentar orientate spre export . | 2017-2018 | Agenţia Naţională pentru Siguranţa Alimentelor | În limitele bugetului aprobat | Nr. consultărilor oferite. |
| 6.2.6 Elaborarea/susținerea creării schemelor de certificare acreditate pentru diverse sectoare, inclusiv standardele comerciale pentru calitatea fructelor și legumelor proaspete | 2018-2022 | Ministerul Agriculturii, Dezvoltării Regionale și Mediului | În limitele bugetului aprobat | Nr. de scheme de certificare acreditate elaborate. |
| 6.2.7Elaborarea cadrului normativ pentru reglementarea subproduselor de origine animală nedestinate consumului uman | 2018-2019 | Ministerul Agriculturii, Dezvoltării Regionale și Mediului  | se încadrează în cheltuielile de personal în sectorul bugetar al instituţiei | Nr de acte normative aprobate. |
| 6.2.7 Elaborarea infrastructurii pentru gestionarea subproduselor de origine animală nedestinate consumului uman, inclusiv colectarea subproduselor de origine animală nedestinate consumului uman de la operatorii din businessul alimentar, plus nimicirea subproduselor. | 2018-2020 | Ministerul Agriculturii, Dezvoltării Regionale și Mediului ,Agenţia Naţională pentru Siguranţa Alimentelor  | În limitele bugetului aprobat | Sistem și infrastructură de gestionare a deșeurilor elaborate.Nr. de operatori ce colectează, depozitează și prelucrează subproduselor de origine animală nedestinate consumului uman. |
| 6.2.8 Creșterea competențelor producătorilor în materie de valoare adăugată, activități promoționale și de marketing și programe ce fac legătura operatorilor din businessului alimentar cu piețele; suport infrastructural, implementarea inițiativelor privind calitatea, suport în testare etc. | 2018-2022 | Ministerul Agriculturii, Dezvoltării Regionale și Mediului , | În limitele bugetului aprobat | Nr de programe de sprijin pentru operatorii din businessul alimentar, în materie de valoare adăugată și legătura cu piețele elaborate .Nr. operatorilor din businessului alimentar care au beneficiat de program. |
| **6.3 Strategia și programul de sensibilizare a consumatorilor** |
| 6.3.1 Elaborarea și implementarea campaniilor axate pe consumatori și a programelor promoționale direcționate spre sensibilizarea și protecția consumatorului în domeniul siguranței alimentelor | 2018-2022 | Agenţia Naţională pentru Siguranţa Alimentelor  | În limitele bugetului aprobat | Campaniile de sensibilizare a consumatorilor proiectate și implementate. |
| 6.3.2 Încorporarea programelor de siguranță a alimentelor în curriculumul educațional privind siguranța alimentelor, de la nivelul primar până la cel terțiar | 2017-2020 | Ministerul Educației, Culturii și Cercetării,Agenţia Naţională pentru Siguranţa Alimentelor,Ministerul Sănătății, Muncii și Protecției Sociale,Ministerul Agriculturii, Dezvoltării Regionale și Mediului, | În limitele bugetului aprobat | Curriculumul din învățământ revizuit pentru a include programele din domeniul siguranței alimentelor |